
PRAEFATIO. 


Quicumque  nostra  aetate  operam  dat  Suetonio,  ante  omnia 
rationem  habere  solet  editionis  Teubnerianae,  quam  cura- 
vit  C.  L.  Rothius.  Editio  illa,  inde  ab  anno  1857,  usque  ad 
1890  saepe  sine  ulla  mutatione  repetita,  magnopere  lau- 
data  est  a  viris  doctis,  quorum  in  manu  fere  sola  erat, 
spretis  vetustioribus  editionibus,  perinde  ac  si  praeberet 
Suetonii  textum  omnibus  rei  criticae  subsidiis  instructum. 
Id  tamen  minime  verum  est.  Quid  enim  dare  studuit  Ro- 
thius?  Sic  consilium  suum  in  praefatione  exposuit:  „Yerum 
hoc  nondum  satis  perfectum  esse  videtur,  ut  ex  infinito  li- 
brorum  numero  optimi  et  antiquissimi  eligantur  ac  tamquam 
duces  fidi,  quos  nusquam  nisi  in  apertos  errores  inciderint 
ipsi,  deserere  liceat,  observentur."  Optimum  quidem  consi- 
lium,  quod  tamen  Rothium  non  semper  tenuisse,  maxime 
dolendum    est.   Addit   paulo  inferius:  „Hoc  praestare  conati 


suQius,  ut  antiquissimos  eosdemque  optimos  libros  nostra 
editio  ubique  et  in  omnibus  rebus  aequabiliter  referret." 
Videmus  ergo  Rothium  sibi  non  hoc  proposuisse  ut  consti- 
tueret  textum,  qui  meliorum  codicum  auctoritate  nisus,  ubi- 
que  lectiones  lucidas,  probabilesque  praeberet,  sed  tantum- 
modo  ut  exemplar  ad  litteram  expressum  unius  vel  plurium 
optimorum  codicum  proferret. 

Dux  ille  fidus,  quem  sibi  hac  in  re  elegit  auctor,  prae- 
cipue  fuit  optimus  omnium,  codex  Memmianus.  Sic  fuit  et 
sic  adhuc  est  mos  apud  Grermanos,  qui  iurare  solent  in 
librorum  auctoritatem  et  vulgo  opinantur:  „nullam  esse 
vulgatae  lectionis,  ne  in  minimis  quidem  rebus,  habendam 
rationem,  nisi  optimorum  librorum  accedat  auctoritas." 

Quid  autem  nos  quaerimus  in  editionibus,  quibus  uti  co- 
gimur?  Nimirum  hoc  solum:  textum,  mendis  liberum,  quem 
ubique  intelligere  atque  explicare  possimus,  qualem  textum 
praebere  non  potest,  neque  unquam  poterit  unus  codex, 
ne  optimus  quidem.  Quam  ob  causara  non  tanta  laude  dig- 
nam  puto  editionem,  quam  curavit  Rothius,  praesertim  quod 
multis  locis  scripturas  praebet,  quas  neque  ipse  editor, 
neque  uUus  lector  unquam  intelligere  potuit.  Etenim  Mem- 
miani  lectiones  incolumes  inviolataeque  conservandae  erant 
et  sic  fieri  potuit  ut  interdum  editio  Teubneriana  praebeat 
textum,  quem  defendere  nullo  modo  possimus. 

Utinam  saltem  Rothius  editionem  dedisset  cum  annotatio- 
nibus  et  criticis  et  exegeticis,  tunc  demum  cognossemus  quo 
modo  varios  illos  locos  interpretandos  esse  ipse  putaret  edi- 
tor.  Nunc  vero,  cum  legimus  lectionem,  quae  aut  difficilis 
intellectu,   aut   Latina   non   sit,  ad  coniecturas  decurrendum 


est,  vel  ad  recipiendas  lectiones  librorum  deterioris  notae, 
quarum  nullam  habuit  rationem  editor.  Saepe  enim  fieri  po- 
test  ut  unus  tantummodo  codex  nobis  servaverit  bonam  ali- 
quam  lectionem,  quam  per  Rothium  aliosque,  quia  e  dete- 
riore  loco,  recipere  non  licet. 

Ut  unum  tantum  e  pluribus  afferam  exemplum:  legimus 
in  D.  lulii  vita,  capite  81 :  Paucos  ante  menses^  cum  in 
colonia  Capua  deducti  lege  lulia  coloni  ad  extruendas  villas 
vetustissima  sepulchra  dissicerent  e.  q.  s.  Quid  hic  sibi  vult 
verbum  dissicerent?  Nemini,  opinor,  notum  est  verbum  dis- 
sicere.,  compositum  ex  dis  et  sicere  vel  secere.  Sed  iam  in 
vetustioribus  et  recentioribus  editionibus  receptam  videmus 
lectionem,  quam  servaverunt  alii  codices:  disiicerent.  Lap- 
sum  tantummodo  calami  formam  dissicerent  putaverunt  edi- 
tores,  nam  omnes  fere  non  admonito  lectore  restituerunt 
disiicerent.  Litteram  s,  bis  scriptam  fuisse  antiquissimo  quo- 
dam  more  remotissimis  temporibus,  nihil  est  quod  credamus, 
multo  vero  minus  librarium  vel  ipsum  Suetonium  casca  at- 
que  obsoleta  illa  forma  usum  fuisse,  id,  quod  praeterea  a 
Suetonii  consuetudine  plane  abhorret.  Attamen  formam  dissi- 
cerent  adhuc  servavit  et  semper  servabit  editio  Rothiana, 
quia  sic  legitur  in  codice  Memmiano. 

Statuere  igitur  possumus:  primum,  textum  Rothianum 
non  esse  Suetonii  textum  genuinum,  sed  nihil  aliud  quam 
bonum  in  studiis  Suetonianis  subsidium,  quod  negligere  nec 
volumus,  nec  possumus;  deinde  numquam  ideo  lectionem 
parum  probabilem  defendendam  esse,  quod  eam  praebeat 
Memmianus  Codex;  denique  numquam  bonara  lectionem 
accipiendam  esse,  quia  Memmiani  codicis,  sed  quia  bona  est. 


Sedulo  autem  praeter  optimos,  deterioris  quoque  notae 
libri  consulendi  sunt  atque  praeter  editionem  Teubnerianam 
vetustiores  quoque  editiones,  in  quibus  inprimis  Burmanni, 
Oudendorpii,  Ernestii,  Crusii,  qui  omnes,  et  quod  ad  tex- 
tum  et  quod  ad  explicationem  attinet,  optime  meruerunt  de 
auctore  nostro. 

Quid  autem  hoc  specimine  scribendo  miiii  proposuerim, 
paucis  verbis  sic  exponam :  Tractaturus  sum  tantummodo 
duas  vitas  priores,  quas  accurate  legens  saepenumero  incidi 
in  locos,  ubi  textus,  quem  Kothius  edidit,  non  satis  lucidus 
sanusque  mihi  visus  est,  ubi  aut  emblema  me  offendit,  aut 
locutio  parum  apte  adhibita.  Conatus  ergo  sum,  quamquam 
„paucorum  gratiam  consecuturus"  (Rothii  verba  haec  sunt, 
Praef.  pag.  Y),  sanare  locos,  qui  mendis  adhuc  laborant, 
sive  vindicans  lectionem  alicuius  codicis,  emendationesve 
virorum  doctorum,  sive  e  coniectura  mea  medelam  propo- 
nens.  Qua  in  agendi  ratione  semper  persuasum  habui  Sue- 
tonium,  quamvis  non  aureae  Latinitatis  scriptorem,  tamen 
illo  modo  scribere  debuisse,  ut  omnes,  quibus  historia  Cae- 
sarum  cordi  erat,  intelligere  eum  possent.  Quae  nullo  modo 
defendi  explicarique  possunt  vel  delevi  vel  ita  mutavi  ut 
sanus  bonusque  sensus  evaderet.  Semper  cogitavi  Suetonium 
scripsisse  breviter  et  concinne,  sed  brevitate  ieiuna  quadam 
et  fere  puerili,  non  illa,  quam  admiramur  in  Tacito,  quae- 
que  epigrammatum  stylo  simillima  est,  neque  adhibuisse 
eum  orationis  ornamenta,  quae  laudamus  apud  Ciceronem, 
sed  sic  semper  egisse  ut  quam  paucissirais  verbis,  quam 
plurima  exprimeret.  Rectissime  Suetonii  scribendi  rationem 
describit  Vir  doctissimus  Shuckburgh,  in  Vitae  Augusti  edi- 


tionis   praefatione,    his    verbis:    „It    is    business-like    state- 
ment   that   he   is  seeking,  not  ornament  or  brilliancy." 

Talem  ergo  stylum  restituere  ubique  studui,  quodsi  vo- 
luntatem  vires  defecerint,  contulisse  tamen  aliquid  ad  Sue- 
tonii  textum  sanandum  aequis  fortasse  videbor  lectoribus. 


DIVUS  lULIUS. 


Cap.  1.  Annum  agens  sextum  decimum^  patrem  ami- 
sit;  sequentibus  consulibus  flamen  Dialis  destinatus^ 
dimissa  Cossutia Corneliam ....  duxit  uxorem. 

Plerique  iam  interpretes  huic  sententiae  navarunt  operara. 
Yocabula  flamen  Dialis  destinatus  suum  non  habere  locum 
variis  argumentis  demonstraverunt  praeter  alios  et  Ernestius 
et  Oudendorpius.  Coniungi  ea  cum  consulibus  sequentibus 
non  posse  ob  difficultates  chronologicas  recte  monuerunt, 
nec  mihi  rem  bene  explicavisse  videtur  Baumgarten-Cru- 
sius,  qui  sic  interpunxit:  .^^sequentibus  consulibus^  flamen 
Dialis  destinatus^'^  ut  sensus  existat:  Caesar,  qui  iam  prius, 
paene  puer,  flamen  Dialis  destinatus  erat,  nunc,  sequenti 
patris  mortem  anno,  dimissa  Cossutia  e.  q.  s.  Talis  narrandi 
ratio  certe  non  erat  Suetonii,  qui,  quamquam  brevitatis 
amantissimus,  tamen  numquam,  brevitatis  causa,  una  sen- 
tentia  res  tam  diversas  complecti  solet,  ut  tota  sententia 
aut  obscurior  fiat,  aut  mendacium  contineat.  Falsum  enim 
est    Caesarem    flaminem    destinatum    esse    anno  post  patris 


mortem,  neque,  si  verum  esset,  ullo  modo  id  cohaereret 
cum  iis,  quae  in  sequentibus  narrat  auctor.  Quid  destinatio 
illa  cum  Cossutia  diraissa,  quid  cum  Cornelia  ?  Procul  dubio 
ergo  vocabula  citata  delenda  sunt.  Non  sunt  inepti  gram- 
matici  annotatio,  sed  e  verbis  praecedentibus,  quae  aetatem 
non  tulerunt,  falso  nostrura  in  locum  migraverunt.  Optime 
hoc  intelligimus,  cum  sciamus  Suetonium  semper  in  vitis 
narrandis,  varias  partes  diversis  locis  tractare,  ita  ut  primo 
loco  dissereret  de  imperatoris  familia,  deinde  de  muneribus, 
tertio  de  ingenio  etc.  Loco  nostro  Caesaris  familiam  tractat 
atque  igitur  vix  credi  potest  eum  simul  hac  in  parte  de 
eius  honoribus  disputasse. 

Yocabula  ergo;  flamen  Dialis  destinatus  alium  in  Suetonii 
opere  tenuerunt  locum,  quem  accuratius  designare  non  am- 
plius  possumus,  sed  sine  dubio  in  textu  tradito  delenda  sunt. 

Cap.  9.  in  fine :  ....  pactumque^  ut  simul  foris  ille, 
ipse  Romae  ad  res  novas  consurgerent,  per  Am- 
hranos  et  Transpadanos ;  destitutum  utriusque 
consilium  morte  Pisonis. 

De  gentibus,  quas  nominat  auctor,  nihil  constat,  neque 
inter  se  consentiunt  de  iis  libri  Mss.,  quorum  nonnulli 
habent  Ambrones^  alii  Llmbranos^  Lubranos.,  Latnbranos;  de 
nomine  vero  Transpadanos  consentiunt  omnes  codices.  Du- 
bitari  ergo  potest,  utrum  recte  sese  habeant  haec  vocabula: 
per  Ambranos  et  Transpadanos^  an  non.  Monuit  iam  Yir 
Ciar.  Tj.  Halbertsraa,  in  libro,  quem  post  eius  mortera  edidit 
Yir    Clar.    H.    van    Herwerden    (Adversaria   Critica;  Leidae, 

E.  J.  Brill,  1896.),  de  loco  nostro:  „Exciderunt  quaedam 
post  consurgerenf\  i.  e. :  inter  consurgerent  et . . . .  per  Am- 
hranos  et  Transpadanos.  Quod  vix  credo.  Sine  dubio  textus, 
sicut  nunc  eum  legimus,  mendose  traditus  est,  nam  suum 
locum  in  sententia  non  obtinent  vocabula  per  Amhranos  et 
Transpadanos. 

Coniungenda  essent  cum  foris^  non  cum  Bomae^  nam  Caesar, 
Komae  manens,  nullo  modo  cum  exteris  nationibus  ad  res 
novas  consurgere  potuit. 

Fortasse  Grn.  Piso,  iter  faciens  in  Hispaniam  citeriorem 
(cf.  Saliust.  De  coni.  Cat.  c.  19),  nonnullas  gentes  ad  res 
novas  excitare  potuit. 

Sed  addit  Suetonius:  destitutum  utriusque  consilium  morte 
Pisonis.  Novimus  autem  ex  Sallustio  Pisonem  interfectum 
esse  „in  provincia  ab  equitibus  Hispanis,  quos  in  exercitu 
ductabat",  i.  e.  postquam  in  Hispaniam  advenit.  Iter  ergo 
Pisonis  iam  perfectum  erat,  et  si  revera  Transpadanos  ad 
res  novas  excitare  conatus  est,  hoc  conamen  ad  finem  iam 
in  itinere  perduxerat.  In  provincia  Hispania  id  facere  certe 
non  potuit,  nam  nullo  modo  gens  Hispaniae  dici  potest: 
Transpadana.  Sed  e  Suetonii  verbis  apparet  Pisonem  non- 
dum  illud  fecisse  conamen,  nam  alioqui  dici  non  poterat: 
consilium  utriusque  destitutum  esse  eius  morte.  In  itinere  ergo 
gentes  excitare  non  voluit  Piso,  sed  fortasse  in  ipsa  Hispania. 
Qua  de  causa  potius  credo  vocabula  citata  olere  emblema, 
suprascriptum  verbo  foris.  Glossator  quidam,  ni  fallor,  pla- 
nius  describere  voluit  quid  sibi  vellet  vocabulum  /bm, 
atque  igitur  citavit  nomina  nonnullarum  gentium,  per  qua- 
rum    regiones  iter  Pisoni  faciendum  erat.  Unde  tamen  haec 

nomina  hauserit,  nemo  est,  qui  explicare  possit.  Non  ergo 
cum  Yiro  Ciar.  Halbertsma  aliquid  inserendum  puto,  sed 
contra  delendum.  Si  autem  yocsLhuh  per  Ambranos  et  Trans- 
padanos^  tamquam  inutile  et  supervacuum  embleraa  e  textu 
amovemus,  bonum  praebet  sensum  sententia  nostra,  neque 
quidquam  restat  obscuri. 

Cap.  17.  Recidit  rursus  in  discrimen  aliud^  inter 
socios  Catilinae  nominatus^  et  apud  Novium  Ni- 
grum  Quaestorem  a  Lucio  Vettio  indice  et  in 
senatu  a  Quinto  Curio.,  cui,  quod  primus  consilia 
coniuratorum  detexerat^  constituta  erant  publice 
praemia. 

Locus  sane  difficilis,  quocum  arcte  cohaeret  alter  locus 
in  eiusdem  vitae  capite  20,  ubi  vulgata  lectio  habet:  Fos- 
tremo  in  universos  diversae  factionis  ....  inductum  praemiis., 
ut  se  de  inferenda  Pompeio  nece  soUicitatum  a  quibusdam 
profiteretur  e.  q.  s.  Permultum  iam  disputaverunt  de  his 
duobus  locis  interpretes  et  veteres  et  recentiores.  Locum 
posteriorem  mendose  traditum  esse  putaverunt  omnes,  nam 
inter  factionis  et  inductum  aliquid  desiderari,  nemo  est,  qui 
non  videat.  Restituerunt  ergo  e  Ciceronis  testimoniis  (cf.  Epist. 
ad  Atticum,  II,  24;  Pro  Sexto,  c.  53;  In  Yatinium,  c.  10) 
nomen  Vettium  et  sic  sententiam  legunt:  Postremo  in  uni- 
versos  factionis  induxit  Vettium  praemiis^  ut . . . .  profiteretur 
e.  q.  s.  Nunc  autem  quaerere  coeperunt  utrum  iile  Vettius 
habendus  sit  diversus  ab  eo,  qui  cap.  17  commemoratur, 
necne?  Putant  Burmannus,  Ernestius,  Bremius  alii  L.  Vet- 

tium^  qui  cap.  17  comraemoratur,  eundfeui  esse  atqueeum,  de 
quo  loquitur  auctor  capite  20.  Contra  Graevius,  Casaubonus, 
Oudendorpius,  Ruhnkenius,  Wolfius  crediderunt  diversos  viros 
esse.  Quae  tamen  notata  praetermittere  possumus,  quia  nihil 
satis  constat  de  Vettiis  illis,  neque  unquam  sine  subsidiis,  adhuc 
irrepertis,  vera  Suetonii  verba  loco  posteriori  restitui  poterunt. 

Videamus  autem  de  loco  cap.  17.  Post  Burmannum, 
Ernestium  al.,  Rothius  adhuc  servavit  textum  traditum 
indice^  cum  plerique  editores  legant  ludice.  Hoc  cognomen 
Vettio  asseruerunt  e  membranis,  nummis  et  lapidibus.  Vix 
enim  credibile  est  Vettium  nostrum  propter  indicium  per 
contumeliam  Indicem  appellatum  esse,  cum  index  quoque 
esset  Q.  Curius,  cui  tamen  nomen  illud  non  datum  est.  Sed 
etiam  in  sequentibus  aliquid  exstat  obscuri.  Quinto  Curio^ 
quod  primus  consilia  coniuratorum  detexerat^  constituta  sunt 
publice  praemia.  Cur,  quaeso,  haec  praemia  tantummodo  Q. 
Curio  et  non  L.  Vettio  constituta  sunt,  cum  simul  Vettius 
Caesarem  accusaverit,  eamque  ob  causam  Q.  Curius  primus 
nominari  non  possit?  Quoniam,  nisi  omnia  me  fallunt,  Q. 
Curius  plus  fecit  quam  Vettius.  Credo  ergo  solum  Q.  Curium 
accusatorem  fuisse  et  apud  quaestorem  et  in  senatu,  sed 
L.  Vettio  indice^  i.  e. :  usus  est  Curius  indiciis,  testimoniis- 
que,  quae  ei  attulerat  Vettius.  Postquam  autem  delatori 
praemia  decreta  sunt,  Vettius  quoque,  pretii  cupidus,  tes- 
timonia  poUicitus  est  in  quibus  Caesaris  epistulam. 

Levissima  ergo  mutatione,  sublata  praepositione  a,  legen- 
dum  puto:...  inter  socios  Catilinae  nominatus^  et  apud  No- 
vium  Nigrum  quaestorem^  L.  Vettio  indice.,  et  in  senatu  a 
Q.    Curio.    Varia    haec   loquendi  ratio  saepe  invenitur  apud 

scriptores  aetatis  Suetonii.  Sic  denique  explicanda  est  sen- 
tentia  nostra:  Q.  Curius  primus  accusavit  Caesarem  et  apud 
quaestorem  et  in  senatu,  qua  in  re  usus  est  testimoniis  Yettii 
apud  raagistratura  et  tabula  in  qua  coniuratorum  noraina 
perscripta  erant,  quara  ei  Vettius  dederat. 

Cap.  19.  Eandem  ob  causam  opera  ah  optimatibus 
data  est^  ut  provinciae  futuris  consulibus  minimi 
negotii^  id  est  silvae  callesque,  decernerentur. 

Annotavit  ad  liunc  locura  Yir  Clar.  Halbertsraa:  „Haec 
ferri  possent,  si  scriptum  foret  provincias  futuris  consuUbus 
silvae  callesque^  id  est  minimi  negotii,  decernerentur^  nara  ex- 
plicatio  rarioris  dicti  sequi,  non  praecedere  solet.  Ut  nunc 
scripta  sunt,  verba  id  est  minimi  negotii  olent  glosseraa, 
quod  e  raqigine  raigraverit  in  textura."  —  Quam  annotatio- 
nera  viri  clar.  rae  non  plane  intelligere  lubenter  confiteor. 
Nam  „ut  nunc  scripta  sunt  verba  id  est  minimi  negotii,'' 
ait,  sed  ita  nunc  non  scripta  sunt.  Legiraus:  provinciae  mi- 
nimi  negotii^  id  est  silvas  callesque. 

Potius  ergo  credo  verba  id  est  silvae  callesque  continere 
erableraa,  a  giossatore  suprascriptura  vocabulis  minimi  ne- 
gotii.  Quaraquara  perpauca  constant  de  liac  provincia  silva- 
rum  calliumque^  taraen  verisiraile  est  talera  exstitisse.  Apud 
Tacitura  enira  (Ann.  L.  IV.  c.  27)  sic  legiraus:  „et  erat 
isdera  regionibus  Cutius  Lupus  quaestor,  cui  provincia 
vetere  ex  raore  calles  evenerant,"  unde  patet  provinciam 
fuisse  curara  publicorura  saltuura  calliuraque.  Haec  autera 
provincia  proprie   deraandari  solebat  quaestoribus.  Anne  ex 

loco  nostro  efficere  licet,  interdum  et  consulibus  demandari 
potuisse?  Affirmare  id  certe  non  audeo,  praesertim  quod 
me  offendit  unam  tantum  provinciam  nominari  ab  auctore, 
cum  duo  essent  consules.  Qua  de  causa  persuasum  habeo 
verba  id  est  silvae  callesque  non  esse  Suetonii,  sed  glossa- 
toris.  Satis  patet  quid  voluerint  optimates,  quidque  de  iis 
narrare  voluerit  auctor.  Huiusmodi  nimirum  decreverunt 
provincias,  ubi  nuliis  copiis  opus  erat,  ubi  ergo  minime 
metuendus  foret  Caesar.  Sine  dubio,  et  haec  enarravit  Sue- 
tonius  non  nominans  varias  provincias,  nam  parum  proba- 
bile  est  ambos  consules  unam  provinciam  inter  se  divisisse. 
Si  autem  vera  esset  lectio,  utri  tribuenda  est  provincia? 
Bibulo  an  Caesari?  Nemo  est  qui  respondere  possit. 

Igitur  credo,  quia  provincia  silvarum  caliiumque,  inter 
alias,  minimi  erat  negotii,  haec  verba,  tamquam  explicatio- 
nem,  adscripta  esse  et  e  margine  in  textum  irrepsisse. 

Cap,  20.  Unus  ex  eo  tempore  omnia  in  Republica 
et  ad  arbitrium  administravit :  ut  nonnuUi  ur- 
hanorum^  quum  quid  per  iocum  testandi  gratia 
signarent^  non  Caesare  et  Bibulo,  sed  Iulio  et 
Caesare  consulibus  actum  scriherent^  his  eundem 
praeponentes^  nomine  atque  cognomine. 

Uitima  huius  sententiae  vocabula:  his  eundem  praepo- 
nentes^  nomine  atque  cognomine  ineptissimum  esse  emblema 
iam  recte  monuit  Yir  clar.  H.  J.  Polak,  in  libello,  cui  ti- 
tulus  „Parerga",  quem  libellum,  nondum  satis  notum,  eru- 
ditissimum,    lectuque    iucundissimum   omnibus  commendare 

velim,  qui  Suetonio  operara  navant.  (Programma  Gymnasii 
Erasmiani.  Roterod.  1882).  Sed  de  praecedentibus  etiam  dis- 
seruerunt  viri  docti.  Yocabula  per  iocum  suum  non  habere 
locum  contenderunt  Lipsius.  Torrentius,  Ernestius,  Wolfius. 
Contra  Gronovius,  Oudendorpius,  Crusius  retinuerunt  lec- 
tionem  vulgatam  et  sic  explicaverunt  locum :  Totum  hoc 
subscriptionis  genus  iocandi  causa  factum  est.  In  rebus 
seriis  subscriptio  talis  indecora  fuisset.  Recte,  sed  male  in- 
tellexerunt,  nisi  fallor,  auctorem  nostrum  hi  interpretes. 
Unum  tantummodo  narrat  Suetonius,  i.  e.  iocum.  Quod  obli- 
visci  non  debemus. 

Disertis  verbis  nominat  ilios,  qui  ita,  testandi  gratia,  sig- 
nabant  urbanos^  i.  e.  scurras.  Cf.  de  hac  significatione  ad- 
iectivi  urhanos:  Plinius,  Ep.  IV,  25,  ubi:  „Quid  hunc  pu- 
tamus  domi  facere,  qui  in  tanta  re,  tam  serio  tempore,  tam 
scurruliter  ludit?  Qui  denique  omnino  in  senatu  dicax  et 
urbanus  et  bellus  est?"  Quae  verba  ^dicax  et  urhanus 
hausit  Plinius  e  Catuili  notissimis  versibus  (Carm.  XXII, 
in  initio) : 

Suffenus  iste,  Yare,  quem  probe  nosti, 
Homost  venustus  et  dicax  et  urbanus. 

Urbani  ergo  sunt  iocosi.  Sed  ubi  nunc  restat  iocus  si 
tota  testandi  ratio  non  erat  seria?  Haud  dubie  testamen- 
tum  aliudve  documentum  fictum,  non  serium,  ita  signare 
ausus  esset  quisque  civis  Romanus;  ad  hoc  faciendum  mi- 
nirae  opus  erat  scurra.  Quodsi  iocus  non  audax  fuisset,  certe 
non  scripsisset  Suetonius  nonnuUi  et  sine  dubio  iocus  ille 
non  aetatem  tulerat.  Qua  de  causa  adhuc  credo  id  voluisse 
auctorem :    Interdum    factum    est    ut    civis   quis   iocosus  et 

audacior,  in  re  seria,  scriptum  vel  docuraentum  aliquod  pu- 
blicum  et  sollemne,  iocandi  causa,  sic  signaverit,  eiusque 
iocus  per  totam  urbem  cognitus  factus  sit  et  tali  modo 
memoriae  traditus.  Accipiamus  ergo  Lipsii,  Torrentii  alio- 
rumque  emendationem  et  legamus :  cum  quid  testandi  gratia 
signarent^  per  iocum  non  Caesare  et  Bibulo^  sed  lulio  et 
Caesare  actum  sciberent. 

In  eodem  capite,  nonnullis  versibus  inferius,  legimus: 

Cetera  item^  quae  cuique  Ubuissent^  dilargitus  est^ 
contradicente  nullo^  ac^  si  conaretur  quis^  dbs- 
territo, 

Primo  loco  notandum  est  verbum  libuissent  prave  esse 
traditum.  Latine  sic  dici  non  potest.  „Hae  res  mihi  libent"; 
„Omnia  quae  mibi  libent"  ac  tales  locutiones  neque  aurea 
Latinitate,  neque  argentea  inveniuntur.  Mutandum  ergo  est 
verbum  in  numerum  singularem  ac  legendum :  libuisset. 
Aliam  quoque  ob  causam  ita  legendum  censeo.  Yix  enim 
credi  possunt  ea,  quae  nobis  narrat  Suetonius.  Caesar  dilar- 
giri  solebat  cuique,  ea,  quae  sibi  elegerat,  quas  optaverat? 
Sed  si  revera  ita  faciebat  Caesar,  nulla  exstabat  causa,  cur 
aliquis  postea  contradiceret.  Omnes  enim  cives  contenti  esse 
debebant.  Caesar  omnia,  i.  e. :  munera,  honores,  praemia  etc. 
dividebat  ad  arbitrium,  cum  nemo  contradicere  auderet,  et 
si  forte  auderet  quis,  ab  imperatore  coactus  est  tacere.  Non 
dilargitus  est  quae  libuisset  alii,  sed  sibi,  Caesari.  Id  quidem 
est  monarchi,  id  imperatoris.  Cum  autem  legimus:  qu^e 
cuique  libuisset^  non  amplius  cuique  pendet  a  verbo  libuisset^ 

sed  a  verbo,  non  scripto,  dare^  et  sic  intelligenda  est  sen- 
tentia  nostra:  Caesar  diiargitus  est  cetera  ad  arbitrium  ac 
dedit  cuique  ea,  quae  sibi  (Caesari)  dare  libuisset. 

Cap.  29.  Commotus  his  Caesar.,  ac  iudicans^  quod 
sa^pe  ex  eo  auditum  ferunt:  .,^difficilius  se  prin- 
cipem  civitatis  a  primo  ordine  in  secundum^  quam 
ex  secundo  in  novissimum  detrudi^\  summa  ope 
restitit. 

In  verbis,  ex  ore  Caesaris  citatis,  prorsus  abundant  voca- 
bula :  principem  civitatis.  In  codice  Yindob.  pr.  non  legitur 
pronomen  se.  Male,  nam  sententia  nostra  non  habet  signifi- 
cationem  generalem.  Princeps  civitatis  erat  titulus  Caesaris 
et  absurdum  est  credere  Caesarera,  de  semet  ipso  locutum, 
hunc  titulum,  plane  supervacuum,  seraper  repetivisse.  Prin- 
ceps  civitatis  nusquara  alibi  esse  potest,  quam  in  primo 
ordine,  atque  igitur  credo  vocabula  principem  civitatis  a 
glossatoris  manu  suprascripta  esse  verbis  primo  ordine^  ut 
explicaretur  Caesarem  revera  primum  in  Republica  tenere 
locum.  Delenda  ergo  sunt. 

PauIIo  infra  haec  legiraus: 

Insequenti  quoque  anno^  G.  Marcello^  qui  fratri 
patrueli  suo^  Marco^  in  consulafu  successerat^ 
eadem  tentante defensores  paravit. 

Easdem  fere  ob  causas  hac  in  sententia  puto  delendura 
esse    noraen    proprium    Marco.  Capite  enim  praecedente  bis 

auctor  mentionem  fecit  Marci  Claudii  Marcelli,  eo  modo, 
ut  tantummodo  priore  loco  totum  exhibeat  consulis  nomen, 
altero  vero  breviter  eum  appellet  Marcellum.  Statim  post, 
in  sequentis  capitis  initio,  ^  repetit  nomen  Marcelli,  cum 
praenomine  Gaius^  qui  fratri  patrueli  suo  in  consulatu  suc- 
cesserat.  Nemo  ergo  non  intelliget  fratrem  patruelem  eun- 
dem  esse  ac  Marcmn^  qui  nonnuUis  versibus  ante  nomi- 
natus  est. 

Nullo  igitur  usu  est  haec  praenominis  repetitio,  quae  eam 
ob  causam  valde  suspecta  midi  videtur.  Glossema  id  esse 
persuasum  habeo,  quod  e  margine  in  textum  migravit. 

Cap.  30.  Et  praetextum  quidem  illi  civilium  ar- 
morum  hoc  fuit^  causas  autem  alias  fuisse  opi- 
nantur, 

Post  Burmannum  multum  de  hoc  loco  disputaverunt  in- 
terpretes.  Burmannus  enim  coniecit  ante  alias  excidisse  alii. 
Quam  emendationem  non  necessariam  putaverunt  Ernes- 
tius,  Oudendorpius,  Crusius,  Wolfius.  Annotat  Oudendor- 
pius :  „Accederem,  si  Suetonius  scripsisset  causam  aliam, 
Sed  cum  in  plurali  alias  dixerit,  non  modo  non  necessaria 
est  vox  a?n,  ut  censet  Ernestius,  at  patet  auctorem  brevi- 
ter  innuisse  opinatos  esse  homines,  fuisse  Caesari  alias  cau- 
sas  etc."  Recte,  sed  exstat  alia,  graviorque  causa,  cur  Bur- 
manni  coniecturam  accipere  non  possimus;  eam  volo:  quod 
illa  mutatio  sensum  depravat  et  obscurat.  Quid  enim  vult 
auctor  ?  Inter  se  opponit  praetextum  et  causas,^  i.  e. :  causam 
fictam   contra   veram  causam.  Ex  ordine  vocabulorum  appa- 


17 


ret  vocabulurn  causas  emphasin  habere,  non  adiectivum  alias. 
Minime  narrare  vult  auctor  varios  homines  inter  se  dissen- 
sisse  de  variis  belli  civilis  causis,  sed  omnes  cives  una  con- 
sensisse  praetextum  a  Caesare  allatum  revera  fictum  fuisse 
et  veras  armorum  causas  longe  diversas  fuisse  ab  hoc  prae- 
texto.  Sensus  hic  satis  clarus  et  lucidus  est,  quod  non  am- 
plius  contendere  possumus  postquam  inseruimus  cum  Bur- 
manno  vocabulum  aZe7,  quia  tali  modo  amittimus  oppositionem 
necessariam  inter  praetextum  et  causas.  Conservetur  ergo 
textus  traditus. 

In  eiusdem  capitis  fine  valde  miror  a  viris  doctis  anxie 
conservatum  esse  emblema  ineptissimum,  cum  aliud  emblema 
deleverint.  Legimus  autem : 

Quod  existimasse  videbatur  et  Cicero.,  scribens  de 
Officiis^  libro  tertio^  semper  Caesarem  in  ore  ha- 
buisse  ....  Euripidis  versus  e.  q.  s. 

Quae  olim  legebantur  inter  habuisse  et  Euripidis  summo 
iure  uncis  inclusa  sunt,  sed  qua  de  causa  simul  non  amo- 
verint  interpretes  alterum  embleraa,  certe  non  intelligo.  Nam 
procul  dubio  et  vocabula  tertio  libro^  eandem  ob  causam  pro 
glossemate  sunt  habenda.  Numquam  Suetonio  in  mentem 
venire  potuit  ea  addere,  primum  quia  non  solebant  scripto- 
res  veteres  citare  libros,  capita  vel  paragraphos,  deinde  quo- 
niam  nimirum  melius  Romani  sciebant  quo  loco  in  opere 
„De  officiis"  legerentur  versus  illi,  quam  ex  quo  dramate 
Euripidis  eos  hauserit  Cicero.  Deleantur  ergo. 

Cap.  44.  Nam  de  ornanda  instruendaque  urhe^  item 
de  tuendo  ampliandoque  imperio  plura  ac  maiora 
in  dies  destindbat. 

Sic  legimus  in  editione  Rothiana;  Casaubonus,  Crusius, 
Burmannus  contra  ediderunt  iam.  Codices  vel  carent  prima 
littera,  vel  exhibent  nam^  quod  praeferunt  Oudendorpius, 
Ernestius,  Wolfius.  Attamen  recte  iara  raonuit  Crusius  nam 
dici  non  posse  in  transitu,  sicut  fit  loco  nostro,  ad  ar- 
gumentum  prorsus  diversum.  Adhibetur  quidem  saepe,  ut 
coniunctio  Graeca  yocp  in  responsione  vel  disputatione,  sed 
numquam  in  narratione,  quae  cum  praecedentibus  minirae 
cohaeret.  Prorsus  enira  diversa  tractat  Suetonius  capite  43 
atque  cap.  44.  Desideratur  ergo  vocabulura  aliquod  sig- 
nificans  praeterea.^  deinde^  porro^  quod  facillirae  e  codicura 
lectione  corrupta  restitui  potest.  Scripsit  nirairura  auctor 
etiam.  Ultiraa  tanturamodo  huius  vocabuli  pars  aetatera  tulit, 
at  levissiraa  rautatione  in  integrura  restituendura  est.  Voca- 
bulura  etiam  hic  significare  debet :  Quod  plus  est^  Et  quidem^ 
nara  si  recte  intelligiraus  varias  res  a  Suetonio  narratas, 
videraus  caput  43  continere  facta  et  consilia  Caesaris  raino- 
ris  moraenti.  Capite  44  transit  auctor  ad  res  raaioris  rao- 
raenti:  opera  publica  atque  orania,  quae  pertinent  ad  totius 
iraperii  salutem.  Caput  ergo  44  habendus  est  cliraax  capi- 
tis  praecedentis,  qua  de  causa  coniunctio  etiam  apte  scripta 
fuerit. 

Cap.  49.  Pudicitiae  eius  famam  nihil  quidem  prae- 
ter   Nicomedis   contubernium   laesit.^  gravi  tamen 

et    perenni    opprohrio    et    ad    omnium    convitia 
exposito. 

Satis  obscura  haec  sententia  est.  Sicut  nunc  eam  legimus : 
opprohrium  grave  et  perenne  expositum  est  ad  omnium  con- 
vitia^  quod  quo  modo  fieri  possit,  me  prorsus  non  intelligere 
lubens   contiteor.   Sine   dubio  contubernium  Nicomedis  Cae- 
sarem   exponere  potuit  ad  omnium  convitia;  ipsum  quoque 
contubernium    exponi    potuit    ad    convitia,   sed   nullo  modo 
opprobrium    exponi   dici    potest.    Quid  hoc  sibi  vult:  oppro- 
hrium    ad   omnium   convitia  expositum?  Nimirum  hoc  dicere 
voluit    auctor:    Contubernium    illud    famam    Caesaris  laesit, 
quoniam  gravi  et  perenni  opprobrio  eum  affecit,  atque  eum 
exposuit    ad    omnium    convitia.    Sed  haec  Latine  scribi  non 
possunt  eo  modo,  quo  nunc  in  textu  tradito  legimus.  Vitium 
ergo  aliquod  haerere  in  verbo  exposito  suspicor.  Quid  autem 
legendum    est?  Fortasse  expositum?  Haud  dubie  haec  lectio 
defendi    potest.    Optime   enim  dicere  possumus:  Ipsum  con- 
tubernium    expositum    erat   ad  omnium  convitia,  quae  inde 
ad  Caesarem  redundabant.  Eam  praesertim  ob  causam  haec 
lectio  mihi  arridet,  quod  levissima  rautatione  restitui  potest, 
sed    etiam    malim :    eam   exponens^   i.  e. :    famam  pudicitia^. 
Sic   tandera    bonum    sensum   praebet  sententia  nostra.  Atta- 
men   pronoraen    eam    etiam    omitti    potest,    nam    nemo   est, 
qui    non   intelligat,  quera  vel  quid  ad  oraniura  convitia  ex- 
posuerit.   Sed   fortasse  audacior  videtur  coniectura  exponens^ 
quod  de  lectione  expositum  certe  contendi  non  potest.  Legen- 
dura    ergo,    nisi    orania    rae   fallunt:    et  ad  omnium  convitia 
expositum. 

Cap.    56.    Reliquit   et  rerum  suarum  commentarios, 
Gallici  civilisque  helli  Pompeiani. 

Denuo  incidiraus  in  hac  sententia  in  vocabulum  non  solum 
prorsus  supervacuum,  sed  etiam  lectoris  aures  offendens. 
lUud  Pompeiani  insulsissimum  est  emblema.Numquam  enim 
ipse  Caesar  bellum  civile  alio  nomine  nominavit  quam  illo 
civile,  quod  bellum  cum  Pompeio  gestum  fuisse,  omnibus 
Romanis,  etiam  recentioris  aetatis  optime  notum  fuit.  Sine 
dubio  Caesar  cum  aliis  quoque  bella  civilia  gessit,  sed  illo- 
rum  bellorum  commentarios  non  scripsit.  Bellum  civile,  a 
Caesare  descriptum  unum  tantum  est  atque  scribi  potuit; 
hac  de  re  nemo  dubitare  potuit.  Praeterea  Caesar  commen- 
tariis  suis  inscripsit  titulum  „Bellum  civile",  non  „Bellum 
civile  Pompeianum"  vel  „Bellum  Pompeianum"  et  hunc 
titulum,  a  Caesare  scriptum  et  lippis  ac  tonsoribus  notum, 
citare  voluit  Suetonius.  Nulla  exstabat  causa  cur  adderet 
auctor  hanc  definitionem  Pompeiani^  quia  nullo  modo  dubium 
esse  potuit  cuius  belli  civilis  mentionem  fecerit  Suetonius. 
Quam  ob  rem  credo  glossatorem  quendam  suprascripsisse 
Pompeiani^  ut  indicaret  id  bellum  voluisse  auctorem,  non 
unum  ex  aliis  Caesaris  bellis  civilibus.  Nomen  proprium 
ergo  delendum  censeo. 

Cap.  58.  In  obeundis  expeditionibus  dubium  cautior 
an  audentior,  exercitum  neque  per  insidiosa 
itinera  duxit  unquam  nisi  perspeculatus  locorum 
situs^    neque  in  Britanniam  transvexit^  nisi  ante 

per   se   portus   et   navigationem    et   accessum  ad 
insulam  explorasset. 

Venimus  ad  locum  fere  desperatum.  Omnes  libri  Mss. 
eandem  praebent  lectionem,  quam  valde  mendose  traditam 
esse  viderunt  interpretes  omnium  aetatum.  Sed  olim  tantum- 
modo  in  vocabulis  per  se  haeserunt  viri  docti,  recte  monen- 
tes  non  Caesarem  per  se  exploravisse  Britanniam  sed  per 
G.  Yolusenum,  ut  ipse  nobis  disertis  verbis  narrat  in  com- 
mentariis  de  Bello  Galiico  (Lib.  lY,  c.  21).  Addit  haec  Ruhn- 
kenius:  „Quod  cum  Suetonius  ignorare  non  potuerit,  culpa 
referenda  est  in  librarios,  qui  hunc  locum  vitiarint."  Inde 
coniicere  coeperunt  viri  docti.  Boxhornius  et  Heinsius  le- 
gendum  proposuerunt  persaepe,  Berneccius  et  Lipsius  per 
suos^  Ernestius  nisi  ante  quam  e.  q.  s.,  Burmannus  ipsum 
Suetonium  errasse  statuere  malebat.  Solus  Baumgarten- 
Crusius  defendit  lectionem  vulgatam,  annotans  postquam 
citavit  ipsius  Caesaris  verba:  „Sed  hoc  non  impedit,  quo- 
minus  et  per  se^  i.  e.  ipse  (5/'  sxvtov)  locum  perspeculatus 
fuerit.  Ex  Caesaris  silentio  nondum  Nostrum  erroris  argue- 
rim."  Post  haec  citat  varias  emendationes  et  deinde  sicper- 
git:  „Alii  Imperatori  tribuunt,  quae  per  legatos  administra- 
verit.  Sed  ita  auctor  non  diserte  addidisset  per  sg".  Ultima 
haec  opinio  fuit  Yossii  et  Berneccii,  quod  tamen  a  Suetonii 
stylo  alienum  esse  monuerunt  et  Ernestius  et  Oudendorpius. 
Suetonius  enim  semper  distinguit  per  se  et  per  legatos^  sive 
ductu  ipsius  Imperatoris,  vel  tantummodo  eius  auspiciis. 

Fortasse  autem  omnes  illae  emendationes  alicuius  essent 
momenti,    si    praeterea   nihil   vitii  subesset,  sed  inest  etiam 


22 


sermonis  vitium.  Quod  primum  nostra  demum  aetate  monuit 
Madvigius,  qui,  locum  nostrum  tractaus  sic  annotat  (Advers. 
Crit.  II.  p.  573  not.):  „neque  enim  de  rei  factae  condicione 
ante  impleta  rectius  Latine  dicitur  non  fecit  nisi  ante  explo- 
rasset  (pro  eo  quod  est :  non  —  antequarn^  aut  numquam  —  nisi 
explorato  vel  nisi  perscrutatus\  quam  si  Germanice  dicas: 
Er  that  es  nicht  (de  re  una  facta)  wenn  er  nicht  —  unter- 
sucht  hdtte.  Sed  quoniam  mendum  est  etiam  in  per  se,  quod 
et  historia  convincit  et  loquendi  usus  (nam  ipse  dicendum 
erat),  neque  correctio  probabiiis  suppetit,  locum  notatum 
praetermittamus."  Kecte  ergo  nos  docuit  princeps  ille  critico- 
rum  non  soium  vocabula  per  se  sed  totam  sententiam 
prave  traditam  esse.  Post  autem  Madvigium  alius  quoque 
philologus,  summi  ingenii,  Polakius  de  ioco  nostro  fuse 
disseruit  in  iibelio,  quem  iam  supra  citavi.  Summo  acu- 
mine  locum  in  integrum  restituere  tentavit.  Suetonium  enim 
scripsisse  coniecit:  neque  in  Britanniatn  transvexit  nisi  ante 
per  Volusenum  portuhus  et  navigatione  et  accessu  adinsulam 
exploratis^ 

Nomen  proprium  G.  Yoluseni  revocavit  ex  Caesaris  Com- 
mentariis  (Lib.  lY,  c.  21),  ubi  de  hac  re  ita  legimus:  ad 
haec  cognoscenda^  prius  quam  periculum-  faceret^  idoneum  esse 
arbitratus  G.  Volusenum  cum  navi  longa  praemittit,  Portus 
tradi  potuisse  pro  portubus  et  accusativos  navigationem  et 
accessum  pro  ablativo,  quivis  lubenter  Yiro  clar.  concedet. 
Formam  explorasset  sic  explicat:  „Exaratum  erat  calami 
lapsu  explorasit  pro  exploratis^  correctum  est  de  raore,  ut 
vulnus  fieret  insanabilius."  Sine  dubio  coniectura  Polakii 
summa    admiratione    digna    est,    nam   bonum  sensum  nunc 

denique    praebere    sententiam    nostrain,    unusquisque   lector 
facile  videbit. 

Attamen  restant  adhuc  nonnulla,  quae  me  ofFendant,  et 
si  iterura  post  Madvigium  et  Polakium  eundem  locura  trac- 
tans,  arrogantius  agere  videor,  defendere  me  debeo  Polakii 
verba  mea  faciens:  „Madvigio  et  Polakio  incertiore  divina- 
tione  hariolari  nec  libet  nec  licet  fortasse,  veteranis  prin- 
cipibusque  criticis  et  piurimarum  palmarum,  at  cur  mihi 
non  liceat  tironi?" 

Quamquam  autem  addit  Polakius  mutationes  suas  auda- 
ciores  esse,  magis  specie  quam  re,  tamen  adhuc  credo  satis 
audaces  eas  esse.  Primo  loco  sine  dubio  addendum  erat 
praenomen  Gaium  vel  (r.,  ut  ipse  nos  docuit  Polakius  eodem 
libelio,  sequenti  pagina,  ubi  recte  monuit  inserendum  esse 
ante  Lepidi  praenomen  eius  ilf.,  nam  „sic  fere  semper  Sue- 
tonius".  Quaerendum  deinde  erat  cur  Suetonius  in  posteriore 
sententiae  parte  citavisset  nomen  proprium,  cum  in  anteriore 
parte  non  diserte  nominaverit  eos,  per  quos  Caesar  perspe- 
culandos  curavit  locorum  situs,  quod  sine  dubio  non  ipse 
fecit,  sed  per  legatos.  Nulla,  credo,  exstat  causa,  cur  G. 
Volusenura  nominaret,  nam,  si  verura  est,  quod  verisirailli- 
mum  est,  Suetonium  non  ignoravisse  Yoluseni  nomen,  iisdera 
argumentis  contendere  possuraus  certe  quoque  ei  non  igno- 
tura  fuisse  Caesarera  locorura  situs  perspeculatura  esse  per 
legatos^  quae  ea  de  causa  etiara  addenda  essent. 

Porro  rae  offendunt  portus  et  accessum.  Certe  ita  non  di- 
cerera  si  auctor  scripsisset  accessus  in  plurali,  nara  eo  raodo 
aliud  quid  significarent  portus  et  accessus.  Portus  enira  es- 
sent   accessus   horainura  operibus  exstructi  et  emendati,  ac- 

cessus  vero  ea  loca,  ubi  tantummodo  natura  facultatem  fecit 
accedendi  in  insulam.  Nunc  tamen,  accessus^  in  singulari 
scriptus,  nihil  aiiud  vult  quam  portus-^  generatira  sic  dictus 
est  et  significat  omnes  portus^  aut  natura,  aut  hominum 
labore  navigantibus  oblatos.  Bis  ergo  in  eadem  sententia 
eandem  rem  nominaret  Suetonius,-quod  vix  credere  possum. 
Qua  de  causa  persuasum  habeo  alius  generis  vitium  haerere 
in  sententia  nostra,  aliaque  via  quaerendam  esse  emendandi 
rationem.  Duas  autem  credo  sententias  permixtas  esse,  vitium 
antiquissimum,  quoniam  omnes  codices  eandem  tradiderunt 
lectionem;  id  est:  remotissimis  temporibus  glossatoris  expli- 
catio  vel  annotatio  in  textum  irrepsit  et  cum  vero  textu 
in  unam  sententiam  coaluit.  Ad  hanc  opinionem  me  ducunt 
vocabula  per  se,  quae  mihi  videntur  reliquiae  alicuius  verbi. 
Non  enim  credo  aetatem  tulisse  litteras  s  e  sed  s  c,  quae 
cum  per  sunt  priores  litterae  verbi  perscrutari.  Hoc  verbo 
usum  fuisse  Suetonium  pro  certo  babeo,  atque  igitur  sic 
eum  scripsisse  coniicio:  nisi  perscrutatus  et  navigationem  et 
accessum  ad  insulam,  cui  sententia  postea  suprascripsit 
altera  manus:  antequam  portus  explorasset^  quae  facile 
cum  praecedentibus :  neque  in  Britanniam  transvexit  con- 
iungi  possunt.  Sic  meliorem  nos  habere  sententiam  puto. 
Nunc  enim  caremus  hoc  quoque  vocabulo,  quod  semper 
me  offendere  perget,  adverbio  ante,  quod  prorsus  superva- 
cuum  est,  nam  Caesarem  explorationem  faciendam  curavisse 
antequam  iter  faceret,  luce  clarius  est,  atque  si  iure  hic 
positum  esset,  desideraretur  quoque  inter  nisi  et  perspecu- 
latus.  Yarias  has  ob  causas  ergo  censeo  emblema  e  sen- 
tentia   nostra   tollendum   esse,  eamque  sic  legendam:  neqtie 

in  Britanniam  transvexit^  nisi  perscrutatus  et  navigationem 
et  accessum  ad  insulam. 

Cap.  67.  Nec  milites  eos  pro  contione^  sed  blandiore 
nomine  commilitones  appellabat,  habebatque  tam 
cultos  ut  argento  et  auro  politis  armis  ornaret^ 
simul  et  ad  speciem  et  quo  tenaciores  eorum  in 
proelio  essent^  metu  damni. 

In  ultimis  huius  sententiae  verbis  rursus  incidiraus  in 
vocabula  supervacua.  Embleraa  esse  enim  suspicor  haec 
metu  damni.  Sensus  perlucidus  est:  Caesar  milites  ornabat 
armis  preciosis  ut  in  proelio  prudentiores  essent,  nec  temere 
arma  sua  abiicerent.  Sic  quoque  intellexit  hoc  Caesaris  con- 
siiium  Polyaenus,  qui,  fortasse  ex  eodem  fonte  hauriens,  sic 
narrat  (Lib.  VIII.  c.  23  §  28):  ^^Koii(Txp  Tolg  (TTpoiTiccTociq 
TTxpyjyysiXsv,  ottXx  sxsiv  cipyupcp  kx)  xP^^V  TTSTroiKi^f^^svx,  (j(,ocKi7TX 

(JLSV     }C07fj(,0U     %^/?/l/*      OVX     yiKl7TX     Ts,    OTTUg    Kx\    01    (TTpXTlUTXl    TX 

7ro^vTifj(,x  TTspifjLtkxyiTxi  viyolvTo,''^  De  damno  nihil  dicit  Polyae- 
nus.  Praeterea  offendit  me  locus,  quem  in  sententia  nostra 
obtinent  vocabula  citata.  Languide  nunc  defluit  sententia; 
sine  dubio  praestitisset  scribere:  et  quo  metu  damni  tena- 
ciores  eorum  in  proelio  essent.  Sed  non  sunt  vocabula  ea 
Suetonii,  sunt  annotatio  ad  adiectivum  tenacior.  Tenax  rerura 
suarura  est  quicuraque  ne  eas  araittat  veretur.  Miles  autem 
tenax  armorum  suorum  melius  pugnabit,  fortius  se  defendet 
quam  is,  qui  arma  sua  nihili  facit.  Miles  tenax  magis  dabit 
operam  ne  forte  hostes  armis  ipsum  spolient.  Haec  iam 
omnia  insunt  in  adiectivo  tenacior,  atque  ideo  deleatur  em- 
blema  metu  damni. 

Cap.  68.  Denique  una  sextae  legionis  cohors,  prae- 
posita  castello^  quatuor  Pompeii  legiones  per  ali- 
quot  horas  sustinuit^  paene  omnis  confixa  multi- 
tudine  hostilium  sagittarum,  quarum  centum  ac 
triginta  millia  intra  vallum  reperta  sunt. 

Apud  Caesarum,  Bell.  Civ.  III.  c.  53,  ipse  imperator  hac 
de  re  narrat:  „milia  sagittarum  circiter  triginta,  in  castel- 
lum  coniecta,  Caesari  renumeraverunt."  Tantus  de  uumero 
dissensus  raendae  suspicionem  recte  praebuit  viris  doctis, 
atque  ideo  disputare  coeperunt  de  quaestione  utrum  legen- 
dum  esset  centum  ac  triginta  an  ad  triginta.  Alii  ergo  Cae- 
sarem  ex  Suetonio,  alii  Suetonium  ex  Caesare  corrigendum 
censuerunt.  Suetonii  lectionem  pravam  putaverunt  Oberlinus, 
Ernestius,  Oudendorpius,  Wolfius;  contrarium  opinati  sunt 
Ursinus,  Crusius,  Rothius.  Valde  miror  Crusium,  virum  sa- 
gacem  et  peritissimura  hanc  defendisse  opinionem  et  sic  an- 
notavisse:  „Mihi  Suetonii  numerus  probabilior  videtur,  cum 
is  quatuor  legionibus,  omnes  pharetras  contra  oppugnatos 
exonerantibus  raagis  congruat."  Sed  quandoque  dormitabat 
bonus  Homerus.  Nam  a  quo  inde  tempore,  quaeso,  oranes 
legionarii  pharetras  sagittasque  secura  ferebant?  Nemo  est 
qui  ignoret  raiiites  Roraanos  non  sagittis  sed  pilis  gladiisque 
pugnavisse  et  tanturaraodo  inter  auxilia  fuisse  nonnulias 
copias,  quae  arcus  sagittasque  haberent.  Cretenses  e.  g.  cele- 
berrirai  erant  sagittarii,  quorura  nuraerus  in  Pompeii  exer- 
citu  non  tantus  esse  potuit,  ut  sagittarum  nuraerus  a  Suetonio 
allatus   verisirailis   fiat.   Sine  dubio  credo  Suetonium  hac  in 


27 


re  ante  oculos  habuisse  Caesaris  locum,  cuius  auctoritas 
certe  raaior  habenda  est  Et  ipse  Caesar,  ni  fallor,  arbitra- 
rium  dedit  numerum,  satis  magnum,  ex  quo  apparet  acer- 
rime  pugnatum  fuisse  apud  castellum  suum,  nam  vix  cre- 
dibile  est  milites  eius  rebus  tam  difficilibus  atque  angustis 
anxie  numeravisse  omnes  sagittas  intra  vallum  repertas. 

Deinde  tantummodo  respiciunt  milites  eas  sagittas,  quae 
intra  vallum  ceciderunt,  earum,  quae  extra  vallum  iacent 
nuUam  faciunt  mentionem;  attamen  procul  dubio  et  extra 
vallum  nonnuUae  pluresve  sagittae  humi  iacebant.  Censeo 
ergo  Caesaris  lectionem  in  nostram  sententiam  transferen- 
dam  esse  et  legendum  apud  Suetonium  ad  triginta  millia. 
Praesertim  id  defendere  possumus,  quod  nullus  liber  Ms. 
dat  numerura  centum^  sed  tantumraodo  C,  quod  nimirura  est 
glossatoris,  qui  interpretari  voluit  praepositionera  ad.  C  est 
pro  c^Vca,  circiter^  ex  Caesare  suratum.  Suetoniura  praeposi- 
tione  ad  usura  fuisse  hac  significatione  apparet  ex  pluribus 
locis,  ex  quibus  cito:  Caesar,  cap.  20  et  25;  Augustus, 
cap.  15.  Legatur  ergo  in  sententia  nostra:  ....paene  omnis 
confixa  multitudine  hostilium  sagittarum^  quorum  ad  triginta 
millia  intra  vallum  reperta  sunt 

Cap.  82.  Caesar ....  utque  animadvertit  undique 
se  sirictis  pugionihus  peti.^  toga  caput  ohvolvit^ 
simul  sinistra  manu  sinum  ad  ima  crura  deduxit^ 
quo  honestius  caderet  etiam  inferiore  corporis 
parte  velata. 

Ultima    huius    sententiae    verba,    etiam    inferiore  corporis 

parte  velata  spuria  mihi  videntur  et  iarn  antea  Gruterus 
omnia  haec  pro  giossemate  habuit.  Annotat  Oudendorpius : 
„Male  (ita  censet  Gruterus)  cum  eodem  modo  referat  Yale- 
rius  Maximus."  Haud  dubie,  ilie  enim  sic  rem  tradidit  (Lib. 
IV.  c.  5,  6) :  „ne  tribus  quidem  et  viginti  vulneribus,  quin 
verecundiae  obsequeretur,  absterreri  potuit.  Siquidem  utra- 
que  togam  manu  demisit,  ut  inferior  pars  corporis  tecta 
collaberetur."  (Sic  plerique  libri  Mss.  et  editiones  Yalerii; 
equidem  cum  Pighio  aliisque  praeferam  lectionem  codicis 
Cauchiani :  inferiore  corporis  parte^  nam  vix  Latine  dici  po- 
test  partem  tantummodo  corporis  collabi,  quod  nimirum  de 
ipso  Caesare  scriptum  est).  Argumentum  autem,  quod  Ouden- 
dorpius  ex  illis  Yalerii  verbis  hausit  contra  Grruteri  opi- 
nionem,  ego  afferre  volo  pro  ea.  Si  Yalerius  vixisset  post 
Suetonium,  fortasse  credere  possemus  Yalerium  ante  oculos 
habuisse  Suetonii  locum,  sed  cum  ita  res  sese  non  habeat, 
vix  aliud  quid  e  Yalerii  verbis  hauriri  potest,  quam  hoc: 
Yerba,  quae  legimus  apud  Suetonium,  a  glossatore  quodam 
sumta  sunt  ex  Yalerio  Maximo  ut  interpretaretur  vocabula 
quo  honestius  caderet.  Addit  Oudendorpius  ea  vocabula  pen- 
dere  a  verbis:  etiam  inferiore  corporis  parte  velata^  quod 
minime  verum  est.  Pendent  a  praecedentibus :  sinum  ad 
ima  crura  deduxit,  ut  eo,  ut  ita,  honestius  caderet.  Sensus 
horura  verborum  perlucidus  est,  nec  indiget  annotatione  vel 
interpretatione.  Aliis  quidem  verbis  eandem  rem  narrant 
Ovidius  (Metomorph.  Lib.  XIIL  vs.  479)  et  Justinus  (Lib. 
XIY.  c.  6),  sed  sensus  prorsus  idem  est.  Nimirum  Caesar 
sinum  tunicae  deducit  ne  quid  indecori  in  eius  corpore 
videri  possit.   Haud  dubie  ergo   verba  citata   aliena  sunt  a 

Suetonii  loquendi  ratione,  quia  succincte  et  breviter  narrare 
solet.  Non  accipiendum  censeo  Oudendorpii  coniecturam : 
inferiore  sui  parte^  sed  delendam  totam  sententiae  ultiraam 
partem,  ac  sic  legendum :  simul  sinistra  manu  sinum  ad 
ima  crura  deduxit^  quo  honestius  caderet. 


DIYUS  AUGUSTUS. 


Cap,  8.  Profectum  mox  avunculum  in  Hispanias^ 
adversus  Cn.  Pompei  liberos^  vixdum  flrmus  a 
gravi  valitudine^  per  infestas  hostibus  vias  pau- 
cissimis  comitibus  naufragio  etiam  facto  subse- 
cutus^  magnopere  demeruit^  approbata  cito  etiam 
morum  indole  super  itineris  industriam. 

Augustus  avunculum  (Caesarem)  secutiis  est  in  Hispaniam 
per  vias  periculosas,  ut  ibi,  Caesare  duce,  bellum  gereret 
cum  Gn.  Pompeii  liberis.  In  Hispania  autem  Caesarem  mag- 
nopere  demeruit,  i.  e. :  sibi  devinxit,  obstrinxit,  sicut  legi- 
mus :  approbata  cito  morum  indole.  Quid  hic  sibi  vult  voca- 
bulum  cito'^  Yix  explicari  potest,  ut  soXQt.^  mox^brevitempore:, 
addit  enim  disertis  verbis  Suetonius :  etiam  ....  super  itineris 
industriam,  quae  significant:  Augustum  non  approbavisse, 
i.  e.:  ostendisse,  probam,  rectam  indolem  celeritate  itineris, 
sed  praeter  (quod  prorsus  idem  valet  ac  super)  hanc  indus- 
triara  aliis  quoque  factis,  rebus  scilicet  gestis  in  belio. 

Locutionem:  super  coniunctum  cum  etiam.,quoque^vela.pud 

Suetonium  significare :  praeter^  apparet  ex  permultis  locis, 
e  quibus  cito:  Aug.  c.  59  (super  templa  et  aras,  ludos 
quoque  —  constituerunt) ;  Tib.  c.  75  (exacerbati  super  memo- 
riam  pristinae  crudelitatis^  etiain  recenti  atrocitate) ;  Claud.  c.  1 
(super  victorias  opima  quoque  spolia  captasse);  Claud.  c.  5 
(super  veterem  segnitiae  notam  ebrietatis  quoque  et  aleae 
infamiam  suhiit)  et  Nero,  c.  31  [super  fiduciam  imperiietiam 
spe ....  opum  impulsus  est). 

In  Hispania  igitur  sub  avunculo  stipendia  faciens,  Augus- 
tus  ostendit  veram  indolem,  non  solum  virtute,  sed  etiam 
prudentia.  Quae  tamen  breviore  temporis  spatio  fieri  non 
solent,  quoniam  veram  prudentiam  virtutemque  melius  osten- 
dere  possumus  pluribus  factis,  quam  uno,  et  quod  praeser- 
tim  iuvenis  ^^expers  belli  propter  aetatem'\  non  tam  facile  avun- 
culum,  militem  peritissimum,  qualis  Caesar  erat,  sibi  devin- 
cire  poterat.  Qua  de  causa  credo  in  vocabulo  cito  latere  vitiura. 

Legentes  enim  approbata  indole  nimirum  quaerimus  cui 
indolem  suam  probaverit  commendaveritque  Augustus  ?  Post 
approbata  ergo  inserendum  est  pronomen  vel  tale  quid.  Cum 
substantivo  avunculum  coniungi  non  potest,  quoniam  desi- 
deratur  casus  dativus.  Difficile  autem  non  est  restituere  hunc 
dativum ;  adverbium  cito  enim  corruptum  est  ex  ctilo^  quae 
est  postrema  pars  illius  vocabuli,  quod  quaerimus.  Non  opus 
erat  Augustum  ostendere  indolem  militibus  comitibusve,  nec 
tribuno  alicui  vel  legato,  sed  tantummodo  Caesari,  ut  Cae- 
sarera  deraerere  posset. 

Attamen  nec  contendere  volo,  nec  credere  possum  Sueto- 
nium  scripsisse  avunculo.  Bis  in  una  sententia  repetitum 
vocabulura    haud    dubie    auctorem   ofPendisset,  qua  de  causa 

scripsit:  approhata  ei.  Ut  hoc  pronomen  interpretaretur  su- 
praposuit  glossator  quidam  avunculo^  cuius  substantivi  pars 
ultima  in  textum  irrepsit  et  sic  prave  tradita  est.  Talia  non 
semel  sed  saepius  facta  esse,  uno  exemplo  ostendam,  sumto 
ex  libro  Viri  Clar,  Tj.  Halbertsma.  Legitur  enim  in  Augusti 
vitae  capite  87 :  Ponit  assidue  et  pro  stulto  ^^haceolum  apud 
puUum  puUeiaceum^\  et  pro  cerrito  ^^vacerrosum^\  et  ^^vapide'^ 
se  Jiahere  pro  male^  et  ^^hetimre^^  pro  languere^  quod  vulgo 
^^lachanimre'^  dicitur  e.  q.  s.  Hoc  quoque  loco  simili  modo 
verbum  languere  in  textum  irrepsit. 

Scripsit  nimirum  auctor:  pro  eo,  qux)d  vulgo  ^^lachanizare'' 
dicitur.  Yidemus  ergo  Suetonii  aetate  verbum  lachanisare 
in  usu  fuisse,  sed  nihilominus  facile  fieri  potuit,  ut  verbum 
hoc  insolitum  glossatori  alicui  obscurius  videretur,  qui  prop- 
terea  suprascripsit  verbum  quotidianum  languere.  Sic  nostro 
quoque  loco  mihi  fingo  glossema  avunculo  in  textum  irrep- 
sisse,  idque  mutilatum. 

Pro  cito  ergo  legendum  puto  ei. 

Cap.  10.  Priore  (die)  Antonius  fugisse  eum  (Augus- 
tum)  scrihit  ac  sine  paludamento  equoque  post 
hiduum  demum  apparuisse  e.  q.  s. 

Augustus  pro  praetore  exercitui  praeest  et  cum  Hirtio  et 
Pansa  opem  fert  D.  Bruto  adversus  M.  Antonium.  Duobus 
proeliis  bellum  Mutinense  confectum  est.  Hoc  tempore  nimi- 
rum  M.  Antonius  acerbissimus  fuit  hostis  Augusti  et  cum 
ipse  Antonius  nobis  sit  auctor  priore  proelio  Augustum 
turpiter  fugisse,  haud  dubitandum  est  quin  Antonius  de  fuga 

narrationeni  veriorem  quani  clementiorem  fecerit.  Yivis  colo- 
ribus  hanc  depingit  fugam,  ut  hostem  suum  quam  maxima 
infamia  adspergat.  Narrat  ergo  Augustum  post  biduum  ap- 
paruisse  sine  paludamento,  i.  e. :  sine  omnibus  honoris  insig- 
nibus.  Haud  dubie  turpis  hoc  erat  fugae  argumentum.  Sic 
fugit  Pompeius  apud  Pharsalum  „detractis  insignibus  impe- 
ratoris".  (Caes.  B.  Civ.  Lib.  III,  c.  96) ;  sic  Sextus  Pompeius 
(Dio  Cassius,  Lib.  XLIX),  nam,  ut  recte  annotat  Burmannus 
ad  locum  nostrum :  „In  summo  periculo  aut  fuga  soliti 
duces  paludamenta  ponere",  ne  quid  fugientem  impedire 
possit.  Yestimenta  armaque  deiicit  imperator,  sed  vix  cre- 
dibiie  est  eum  ex  equo  unquam  descendisse  eo  momento, 
quo  summum  periculum,  immo  mortem,  quam  celerrirae 
evitare  conatur. 

Deinde  facile  explicari  non  possit  cur  Augusti  reditus 
post  biduum  turpior  sit  sine  equo  quam  cum  equo;  sine 
dubio  Augustus  fugiens  tam  equum  suum  amittere  quam 
novum  invenire  poterat.  Sed  revera  nihil  equus  ille  ad  rem, 
nihii  ad  fugae  reditusve  turpitudinem. 

Aliam  ergo  rem  nobis  Antonium  narravisse  suspicor,  men- 
tionemque  fecisse  non  equi  sed  clypei.  Aeterna  enim  infamia 
tam  apud  Romanos,  quam  apud  Graecos  laborat,  summo 
dedecore  operitur  is,  qui  in  proelio  clypeum  abiecit.  Uti 
unicus  ducum  mortuorum  in  acie  honor,  in  clypeo  suo 
efferri,  ita  summum  dedecus  in  pugna  illum  abiecisse.  Post 
biduum  demum  Augustus  apparet,  i.  e. :  non  mansit  in  exer- 
citus  sui  vicinia,  quod  pedes  haud  dubie  facere  debuerat, 
sed  multum  erravit  et  per  longas  ambages  ad  castratandem 
rediit.   Redit  abiectis  omnibus  honoris  insignibus,  unde,  se- 

cundum   Antonium,  apparet   turpiter  et  timide  eum  fugisse. 
Qua    de   causa   legendum  puto :  sine  paludamento  clypeoque. 

Rogabit  nimirum  aliquis:  „Quid  duci  cum  clypeo?",  cui 
respondeo :  optime  sane  scio  vulgo  duces  secum  non  tulisse 
clypeos  vel  scuta,  sed,  si  recte  legimus  Suetonii  narrationem, 
si  videmus  utraque  parte  acerrime  pugnatum  esse,  Augustum- 
que  in  summo  versatum  esse  periculo,  si  porro  cogitamus 
de  veterum  pugnandi  ratione,  quae  longe  differt  a  nostrae 
aetatis  more  —  nam  veteres  duces  non  solum  spectatores 
erant  e  coUe  propinquo,  ut  hodie  solent,  sed  revera  pugna- 
bant  inter  alios  — ,  procul  dubio  accipere  possumus  etiam 
duces  in  proelio  sumpsisse  scuta  ut  se  defenderent  contra 
hostium  gladios  sagittasve.  Cur,  quaeso,  duci  non  licuisset 
se  defendere ;  qua  de  causa  coacti  essent  imperatores  corpus 
vitamque  exponere  periculis  sine  ulla  defensione? 

Ubique  fere  tacent  de  hac  quaestione  scriptores  veteres, 
sed  unus  exstat  locus,  qui  valde  affirmat  opinionem  meam. 
Locum  volo  apud  Livium,  ubi  de  Tiberio  Graccho  sic  narrat 
(Lib.  XXY.  c.  16  §  21):  „inter  haec  dicta  paludamento 
circa  laevum  brachium  intorto  —  nam  ne  scuta  quidem 
extulerant  —  in  hostis  impetum  fecit". 

Legimus  ergo  Gracchum,  ducem,  paludamento  usum  esse 
tamquam  scuto,  i.  e. :  sic  agit,  quia  scuta  secum  non  extu- 
lerant,  nam,  si  scuta  ad  manus  fuissent,  sine  dubio  clypeura 
cepisset.  Disertis  verbis  hic  narrat  Livius  id  ipsum,  quod 
quaerimus:  Si  pugnabant  duces  Romani,  eodem  modo  ac 
milites,  armis  telisque  usi  sunt.  Et  quod  fecit  Tib.  Gracchus, 
cur  id  facere  non  potuit  Augustus?  Quodsi  tantummodo 
rediisset  Augustus  ad  suos  sinepaludamento  sed  cum  clypeo 

ex  ea  re  apparuisset  paludamentum  eum  abiecisse  ut  melius 
fortiusque  pugnare  posset,  quod  nunc  tamen  non  fecit. 

Levior  tunc  fuisset  turpitudo,  quoniam  omnes  milites  vi- 
dere  potuissent  ducem  quoque  pugnavisse  seque  defendisse. 
Nunc  paludamentum  abiecit  ne  forte  fugam  impediret,  nunc 
de  semet  ipso  tantum  cogitavisse  Augustum  apparet. 

Quibus  de  causis  persuasum  habeo  lectionem,  quam  pro- 
pono,  quamvis  audaciorem,  tamen  omnino  abiiciendam  non 
esse,  atque  igitur  apud  Suetonium  legendum  censeo  pro 
equoque  clypeoque. 

Cap.  11.  Hoc  hello  cum  Hirtius  in  acie.^  Pansa 
paulo  post  ex  vulnere  perissent,  rumor  increbruit 
amhos  opera  eius  occisos,  ut  Antonio  fugato,  rep. 
consulibus  orhata  solus  victores  exercitus  occuparet. 

Hanc  lectionem  praebent  plerique  codices,  in  quibus  om- 
nium  optimus,  Memmianus.  Haec  est  causa,  cur  Eothius 
librorum  Mss.,  imprimis  Memmiani,  auctoritatem  secutus, 
etiam  nunc  in  editione  sua  lectionem  traditam,  quamquam 
mendosam,  retinuerit.  Mendose  enim  traditum  esse  hunc 
locum  iam  viderunt  veteres  quidam  interpretes. 

Nostra  autem  aetate  Polakius  acute  de  loco  nostro  dis- 
seruit;  post  eum  aliosque  doctissimos,  ut  Burmannum, 
Oudendorpium,  Crusium,  pauca  quaedam  mihi  addenda  sunt. 
Antonius  fugatus  est  et  Pansae  quoque  copiae  primo  die 
fusae  sunt;  rectissime  ergo  omnes  fere  interpretes  monue- 
runt  exercitus  victores  appellari  non  posse.  Yeram  lectionem 
servaverunt  duo  codices,  Yindobonensis  et  Yiterbiensis,  qui 

sic  legunt:  solus  victor  tres  exercitus.  Augustas  solus  victor 
dici  potest,  ex  tribus  eDim  victoribus  et  imperatoribus,  ut 
illos  vocat  Cicero,  post  consulum  mortem,  solus  superest. 
Recte  quoque  monuit  Polakius  adiectivum  victor  potius  ad 
Augustum  referendum  esse,  quam  ad  exercitus  ab  ipso 
occupatos. 

Deinde  invehimus  vocabulum  tres.  Sine  dubio,  quod  ad 
rem  palaeographicam  attinet,  fieri  potuit  ut  paucae  illae  lit- 
terae  evanescerent  et  verisimile  esse  revera  ita  auctorem 
scripsisse  apparet  ex  tribus  locis,  ubi  eadem  historia  narra- 
tur.  Primus  est  apud  Eutropium,  qui  Suetonium  reddere 
solet,  (Lib.  YII.  c.  1.)  ubi  haec  legimus:  „Profecti  contra 
Antonium  tres  duces  vicerunt  eum.  Evenit  tamen  ut  victo- 
res  Consules  ambo  morerentur.  Quare  tres  exercitus  uni 
Caesari  paruerunt".  Opponit  igitur  tres  uni^  ut  Suetonius 
solus  tres.  Alter  locus  est  apud  Orosium  (Lib.  Yl.  c.  18), 
qui  narrat:  „Consulum  occisorum  uterque  exercitus  Caesari 
paruit". 

Hic  quoque  legimus  singulos  consules  suas  habuisse  copias, 
nec  coniunctim  uni  praefuisse  exercitui.  Augustus  contra, 
privatus,  exercitum  collegerat,  cui  pro  praetore  a  senatu 
praepositus  erat,  quae  omnia  confirmantur  loco  tertio,  quem 
invenimus  apud  Tacitum  (Ann.  Lib.  I.  c.  10),  ubi:  „Mox 
ubi  decreto  patrum  fasces  et  ius  praetoris  invaserit,  caesis 
Hirtio  et  Pansa utriusque  copias  occupavisse." 

Omnibus  his  locis  disertis  verbis  traditur  Augustum,  post 
victoriam  reportatam,  tribus  praefuisse  exercitibus.  i.  e. :  suo 
proprio,  Hirtii,  Pansae.  Restituendam  tandem  veram,  quam- 
vis  deterioris  codicis,  lectionem  censeo  et  legendum,  ut  iam 

in   vetustioribus,   Oudendorpii,   Crusiique   editionibus:    solus 
victor  tres  exercitus  occuparet, 

Cap.  13.  Nec  successum  victoriae  moderatus  est . . . . ; 
alios,  patrem  et  filium,  pro  vita  rogantis  sortiri 
vel  micare  iussisse^  ut  alterutri  coticederetur,  ac 
spectasse  utrumque  morientem^  cum  patre,  quia 
se  optulerat^  occiso  filius  quoque  voluntariam  oc- 
cubuisset  necem. 

Locus  notissimus,  de  quo  fuse  disputaverunt  viri  docti. 
Lectio  micare  invenitur  in  tribus  tantum  codicibus,  alii  omnes 
habent  dimicare.  De  significatione  verbi  micare  tractaverunt 
multi  interpretes,  sed  vanam  dederunt  operam.  Nemo  enim 
est,  qui  dubitet  unquam  aliud  id  significare  posse,  quam 
ludere  digitis.  (De  hac  significatione  vide  locum  ab  aliis 
quoque  citatum  apud  Ciceronem.  De  officiis,  Lib.  IIL  c.  19 
et  23). 

Duo  igitur  verba,  sortiri  et  micare  fere  idem  valent,  ambo 
significant:  sorti  atque  fortunae  rem  permittere.  Minime  di- 
versa  sunt,  non  enim  alia  intercedit  discrepantia,  quam 
quae  est  inter  genus  et  speciem.  Quae  cum  ita  sint,  credere 
vix  possum  Augustum  patri  et  filio  dedisse  facultatem  op- 
tandi  utrum  sortirentur  an  micarent.  Eodem  enim  haec 
redeunt.  Aliam  igitur  optionem  dedit  imperator.  In  plerisque 
libris  Mss.  legimus  lectionem,  quae  sola  vera  esse  potest: 
sortiri  vel  dimicare. 

Nimirum  Augustus  eos  rogavit:  „Utrum  eligitis?  Aut 
sorte,   aut  pugna   designare  debetis  uter  vestrum  morte  af- 

ficiendus  sit."  Recte  annotavit  ad  haec  verba  Burmannus : 
„Captivos  ita  tractare  mos  fuit,  praesertim  Poenorum."  Sic 
narrat  de  Hannibale  Yal.  Maximus  (Lib.  IX.  c.  2):  „Quos 
vero  in  castra  perduxerat,  paria  fere  fratrum  et  propinquo- 
rum  iungens,  ferro  decernere  cogebat;"  quam  narratiuncu- 
lam  etiam  apud  Livium  invenimus,  libro  XXI,  cap.  42. 
Appianus  quoque  huius  rei  mentionem  facit ;  Egnatios  vocat 
patrem  ac  filium,  et  mutuis  vulneribus  eos  cecidisse  scribit, 
unde  luce  clarius  apparet  eum  quoque  audiisse  et  legisse 
patrem  ac  filium  dimicavisse^  non  micavisse. 

Sed  etiam  gravior  restat  causa,  cur  lectio  micare  tollenda 
mihi  videatur.  Duae  res  similes  apud  Suetonium  semper  iun- 
guntur  coniunctione  sive,  numquam  coniunctione  vel]  inter 
se  differentes  res  contra  semper  et  sine  ulla  exceptione  ha- 
bent  copulam  vel,  numquam  sive.  Nostro  autem  loco  copula 
vel  testatur  auctorem  dedisse  duas  res,  prorsus  inter  se  dis- 
tantes,  ut  revera  pater  et  filius  optionem  facere  possent, 
quae  inter  sortitionem  et  micationem  fieri  non  potest. 

Ergo  contra  omnes  doctos  interpretes,  qui  pravam  reti- 
nuerunt  vel  restituerunt  lectionem,  adhuc  censeo  legendum 
esse:  patrem  et  filium^  pro  vita  rogantis^  sortiri  vel  dimicare 
iussisse» 

Cap.  16.  Siculum  hellum  inchoavit  in  primis,  sed 
diu  traxit  intermissum  saepius,  modo  reparanda- 
rum  classium  caiisa,  quas  tempestatihus  duplici 
naufragio  et  quidem  per  aestatem  amiserat  e.  q.  s. 

Yocabula  duplici  naufragio  suspecta  mihi  videntur  atque 

glossema  esse,  e  margine  in  textum  translatum  persuasum 
habeo.  Mirandum  non  est  glossatorem  adscripsisse,  nam 
notum  est  tempestatem,  qua  naves  perdidit  Augustus  per 
biduum  saeviisse.  Hanc  nobis  rem  narrant  Appianus  (Bell. 
Civ.  Lib.  Y.  88  seqq.)  et  Dio  Cassius  (Lib.  XLYIII  c.  47 
seqq.),  unde  apparet  Augustum  et  priore  et  sequenti  die 
partem  classis  amisisse.  Procul  dubio  de  duplici  naufragio 
loqui  potuit  glossator  ut  melius  explicaret  cuius  tempestatis 
mentio  fieret  ab  auctore.  In  sententia  tamen  nostra  prorsus 
abundant  vocabula  citata,  nam  ex  substantivo  fempestatihus 
satis  lucide  intelligimus  naufragium  causam  fuisse  cur 
Augustus  classem  perdiderit,  non  incendium,  proelium  na- 
vale  vel  aliam  calamitatem ;  ex  numero  vero  plurali :  tem- 
pestates  videmus  procellam  unius  diei  noctisque  excessisse 
terminos. 

Minime  ergo  hac  annotatione  in  textu  opus  erat.  Deinde 
quae  sequuntur:  et  quidem  per  aestatem  coniungenda  sunt 
cum  tempestatibus.  Recte  ad  haec  annotat  Casaubonus :  „Non 
sine  causa  notat,  nam  neque  solet  fieri  in  iilo  mari  et  ca- 
lamitas  Caesaris  eiusmodi  fuit,  ut  confessione  omnium  ira 
deorum  adversus  ipsum,  favore  adversus  Sextum  accidisse 
videretur." 

Interiectis  autem  verbis  duplici  naufragio  inter  tempesta- 
tibus  et  et  quidem  etc,  dubitare  possemus  utrum  et  quidem 
etc.  coniungenda  essent  cum  tempestatibus^  an  cum  duplici 
naufragio.  Duo  haec  vocabula  significationem  sequentium : 
et  quidem  etc.  debilitant,  totius  sententiae  contextum  cor- 
rumpunt. 

Etiam   in   sequentibus   auctor  iterum    hac  de  re  agit  his 

verbis:  quasi  classibus  tempestate  perditis.  Nulla  hic  mentio 
fit  naufragii,  quoniam  ex  substantivo  tempestas  satis  appa- 
ret  calamitatis  ratio.  Quibus  de  causis  non  credo  verba 
duplici  naufragio  a  Suetonio  scripta  esse,  sed  e  margine  in 
textum  traditum  irrepsisse. 

Cap.  19.  Tumultus  posthac  ef  rerum  novarum  initia 
coniurationesque  complures,  prius  quam  invalesce- 
rent  indicio  detectas,  compressit  dlias  alio  tem- 
pore:  Lepidi  iuvenisy  deinde  Varronis  Murenae 
et  Fanni  Caepionis^ ....  ad  extremum  Telephi^ 
mulieris  servi  nomenculatoris. 

In  hoc  loco  tractando  non  possum  quin  admirer  summam 
doctrinam  et  perseverantiara,  quam  adhibuerunt  plerique  viri 
docti  ut  interpretarentur  textum  traditum.  Sed  frustra,  nam 
funditus  corrupta  sunt  vocabula  quae  nobis  exhibent  libri  Mss. 

Inter  varias  coniurationes,  quas  compressit  Augustus,  ul- 
timam  enumerat  auctor  Telephi,  nomenclatoris  cuiusdam,  et 
addit  Telephum  fuisse  servum  mulieris. 

Quid  sit  nomenclator,  nemo  est  qui  ignoret,  sed  quid 
velit  hoc  loco  additamentum  mulieris  servi,  nemo  est  qui 
satis  explicare  possit.  Nomenclatores  semper  fuerunt  servi, 
nullam  ergo  utilitatem  habet  haec  tituli  circumscriptio  vel 
repetitio.  Multa  tamen  viri  docti  in  annotationibus  monue- 
runt,  quae  nihil  ad  rem  faciunt.  Disseruerunt  de  nomencla- 
toris  munere  Casaubonus,  Oudendorpius,  Wolfius,  Ernestius, 
Burmannus;  de  forma  nomencwlatoris  fere  iidem.  Egregie 
tamen  faliuntur  omnes  interpretes,  tam  veteres,  quam  recen- 
tiores,  si  credunt  vocabulum  mulieris  sanam  esse.  Quis  mu- 

lieri  nomenclatoris  usus?  Omnia  argumenta,  quae  ad  locum 
nostrum  defendendum  adhibent  viri  docti,  ex  hoc  ipso  loco 
hauriunt.  Nusquam,  tota  Latinitate,  locum  invenire  possumus, 
unde  appareat  uUam  feminam  unquam  nomenclatorem  ha- 
buisse.  Loci,  quos  citant  ex  Statio,  ex  Martiale  (Lib.  YIIL 
Ep.  21 — 23),  ex  lustino  (Lib.  XXX.  c.  2),  prorsus  alias  res 
narrant,  atque  id,  quod  in  iis  quaerimus.  Burmannus  qui- 
dem  in  fine  annotationis  suae  citat  locum  Plinii  (Lib.  XXXIII. 
c.  6),  unde  haurit:  „Mulieres  vero  divites  et  quibus  turba 
servorum  esset,  potuerunt  quoque  servorum  causa^  quorum 
nomina  ignorabant,  nomenculatores  adhibere."  Plinius  fuse 
disputat  eo  loco  de  luxu  sui  temporis,  de  anulorum  usu 
etc,  sed  ne  verbo  quidem  illic  mentionem  facit  mulierum. 
Quae  dixit  Plinius  de  nomenclatoribus  adhibendis,  intelli- 
genda  sunt  de  viris,  non  de  mulieribus. 

Patendum  tamen  est  vocabulum  muUeris^  tam  nude  po- 
situm,  plerisque  viris  doctis  displicuisse ;  librorum  tamen 
Mss.  auctoritatem  aspernari  non  ausi  sunt.  Sed  ad  ipsum 
locum  redeamus  et  videamus  quid  narret  auctor. 

Coniuravit  Telephus  quidam,  servus  mulieris.  Cuius  mu- 
lieris?  Quae,  quaeso,  est  haec  mulier?  Si  verum  esset,  quod 
contendunt  omnes  interpretes,  saepe  aetate  imperatoria  fac- 
tum  esse  ut  mulieres  quoque  nomenclatoribus  uterentur, 
luce  clarius  est  matronas  tantummodo  nobilissimas  ditissi- 
masque  huius  generis  servos  habuisse.  Si  ergo  Telephus 
mulieris  servus  fuisset,  sine  dubio  nomen  illius  mulieris 
per  totam  urbem  cognitum  fuisset,  coniuratione  Telephi 
nomen  illud  in  omnium  ore  fuisset,  et,  quod  pro  certo 
habere   possumus,  ad  Suetonii  quoque  aures  venisset.  Nimi- 

rura  auctor  mulierem  nominasset,  non  scripsisset  temere: 
mulieris^   tamquam   de   muliere  infimae  conditionis  ageretur. 

Hoc  ipsum  nomen  est,  quod  quaerimus.  Et  unus  saltem 
est  in  numero  interpretum,  qui  veram  mendi  naturam  in- 
tellexerit,  Mc.  Heinsium  dico.  Is  solus  vidit  in  vocabulis 
mulieris  servi  latere  nomen  proprium  nomenclatoris  domini. 
Domini  tantummodo  nomen  bonum  praebere  sensum  potest. 

Ex  coniectura  verum  nomen  restituere  non  possumus. 
Latetne  in  vocabulo  mulieris  Aemilii?  Nemo  scit.  In  servi 
Servii  vel  Severi?  Nemo  est,  qui  respondere  possit.  Nesci- 
mus  et  fortasse  numquam  illud  nomen  inveniemus,  sed 
verba  mulieris  servi  orta  esse  e  nomine  proprio  corrupto  pro 
certo  affirmare  audeo.  Deleantur  ergo  haec  verba,  legatur: 
ad  extremum  Telephi ....  nomenclatoris^  usque  ad  tempus 
quo  e  novis  fontibus,  adhuc  incognitis,  verum  domini  nomen 
tandem  effodere  poterimus. 

Cap.  21.  Nec  ulli  genti  sine  iustis  et  necessariis 
causis  hellum  intulit^  tantumque  afuit  a  cupidi- 
tate  quoquo  modo  imperium  vel  bellicam  gloriam 
augendi^  ut  quorundam  barbarorum  principes  in 
aede  Martis  Ultoris  iurare  coegerit  mansuros  se 
in  fide  ac  pace^  quam  peterent^  a  quibusdam  vero 
novum  genus  obsidum^  feminas^  exigere  tempta- 
verit,  quod  neglegere  marum  pignera  sentiebat; 
et  tamen  potestatem  semper  omnibus  fecit^  quotiens 
vellent  dbsides  recipiendi. 

Multa  legimus  in  veterum  interpretum  annotationibus 
spectantia  ad  quaestionem  utrum  revera  hoc  genus  obsiduin 

novum  sit,  an  non ;  quae  tamen  silentio  praeterire  possumus. 
Yideamus  autem  de  ultimis  sententiae  verbis,  quae  corrupta 
mihi  videntur. 

Si  sana  est  lectio:  recipiendi,  recipere  idem  valet  ac  recu- 
perare^  sicut  saepius  apud  Suetonium,  e.  g. :  Aug.  c.  8 :  Post 
receptas  Hispanias-^  Tib.  c.  9:  Recepit  et  signa^  quae  M. 
Crasso  ademerant  Parthi.  Quid  autem  significat  recuperare 
ohsides?  Haud  dubie  non  est:  recipere  nonnuUos  ut  mittant 
alios,  non  est  mutare^  nam,  si  id  voluisset  auctor,  nimirum 
disertis  verbis  scripsisset,  usus  esset  aut  verbo  muiandi^  aut 
permutandi.  Igitur  nihil  aliud  significare  potest,  quam  reci- 
pere  in  perpetuum^  in  omne  tempus^  i.  e. :  foederis  vel  pacis 
fundamenta  et  praesidia  tollere;  id  ipsum  facere,  quod  om- 
nibus  modis  evitare  vult  Augustus. 

Ut  pacem,  summo  labore,  magnaque  opera  saepe  impe- 
tratam,  firmissimis  pignoribus  sanciret,  eam  ob  causam  fe- 
minas  exigit,  non  viros,  quod  sperat  barbaros  non  neglecturos 
esse  feminas,  sicut  negligunt  viros;  simulne  iis  daturus 
esset  facultatem  recuperandi  haec  pignora  ut  statim  bellum 
renovare  possent?  Quae  credat,  qui  credere  vult.  De  ea  re 
ne  cogitavit  quidem  Augustus.  Sed  in  verbo  recipiendi  latet 
vitium,  levique  mutatione  restituenda  est  lectio,  quam  veram 
puto.  Facultatem  non  facit  recipiendi,  sed  revisendi  dbsides 
quoties  vellent.  Feminas  non  negligent  mariti,  parentes,  cog- 
nati,  ut  sperat,  idque  eo  minus,  si  per  intervallum,  si  subinde 
revisere  eas  poterunt,  ne  longiore  temporis  spatio  earum 
quoque  obliviscantur. 

Testis  est  Tacitus,  qui  narrat  inter  obsides ,  fuisse  „puellas 
nobiles",   unde   apparet  Augustum  non  exegisse  vetulas  vel 

infimae  conditionis  feminas,  sed  tales,  qiiae  cognatis  amicis- 
que  cordi  esse  debebant. 

Legimus  enim  apud  Tacitum  (Gerraania,  cap.  8):„Captivi- 
tate(m)  longe  impatientius  feminarum  suarum  nomine  timent ; 
adeo  ut  efficacius  obligentur  animi  civitatum,  quibus  inter 
obsides  puellae  quoque  nobiles  imperantur."  Si  autem  iis 
potestas  ab  Augusto  facta  est,  quoties  vellent  recipiendi 
puellas  illas,  minime  opus  iis  erat  timere.  Etiam  vocabula 
quoties  vellent  potius  coniungenda  sunt  cum  revisendi,  quam 
cum  recipiend%  nam  ex  iis  videmus  Augustum  intellexisse 
id  saepe  fieri  posse,  quod  dici  non  potest  de  obsidibus  re- 
cuperandis.  Denique,  verbum  revisendi  in  usu  fuisse  apud 
auctorem  nostrum,  testantur  plures  loci,  e  quibus  cito:  Tib. 
c.  11:  „petit  ut  sibi  permitteretur  revisere  necessitudines, 
quarum  desiderio  teneretur" ;  Gaiba,  cap.  1 :  „Liviae .... 
Yeientanum  suum  revisenti ....  aquila  gallinara  albara .... 
deraisit  in  gremium  e.  q.  s."  etc.  Credo  ergo  Suetonium 
scripsisse  revisendi. 

Cap.  22.  lanum  Quirinum^  semel  atque  iterum  a 
condita  urhe  ante  memoriam  suam  clausum,  in 
multo  breviore  temporis  spatio  terra  mariquepace 
parta  ter  clusit. 

Yenimus  ad  locum  de  quo  accurate  fuseque  disseruerunt 
viri  docti.  Omnes  libri  Mss.,  in  quibus  antiquissimi  optimi- 
que  eandem  praebent  lectionem:  ter  clusit.  Integrum  fere 
libellum  conficere  possimus  ex  doctorum  annotationibus  dis- 
putationibusque   de  his  vocabulis,  quas  omnes  repetere  non 

licet,  sed  videaraus  breviter  quid  de  re  narrata  firmiter  con- 
stet  apud  auctores  veteres. 

lanuin  Quirinum  a  condita  urbe  bis  omnino  clausum  esse 
ante  Augusti  tempus,  testantur,  iisdem  fere  verbis,  Livius, 
lib.  I.  19;  Plutarchus  in  Numae  historia,  c.  20;  Florus, 
lib.  lY.  c.  12.  64;  Vell.  Paterculus,  lib.  II.  c.  38  .et  ipsum 
Monumentum  Ancyranum.  De  templo  clauso  sub  Augusti 
regno  certa  legimus  testimonia  apud  Dion.  Cassium,  Vel- 
leium,  Plutarchum  et  Orosium,  unde  scimus  lanum  clausum 
fuisse  anno  29  a.  Chr.,  post  devictum  Antonium,  (Dio  Cass. 
lib.  LI.  c.  29;  Velleius,  lib.  IL  c.  38;  Plutarchus,  De  fort. 
Roman.  c.  9;  Orosius,  lib.  VI.  c.  20.  8)  et  iterum  anno  25, 
post  superatos  Cantabros,  (Dio  Cass.  lib.  LIII.  c.  27 ;  Oro- 
sius,  lib.  VI.  c.  2L  1).  Haud  dubie  ergo  constat  Augustum 
bis  lani  templum  clausisse,  sed  de  illo  tertium  clauso  nul- 
lum  habemus  testimonium  cui  fidere  possimus.  Unus  tan- 
tummodo  exstat  locus,  ubi  narratur  Augustum  denuo  clau- 
sisse  lanum  anno  2  a.  Chr.  (Orosius,  lib.  VI.  c.  22.  1),  quod 
factum  a  nuUo  alio  scriptore  confirmatur.  Dio  (lib.  LIV. 
cap.  36)  memorat  senatum  templum  claudi  iussisse  anno 
10  a.  Chr.,  quod  tamen  Daciorum  rebellione  impeditum  est. 
Sic  autem  Monumentum  Ancyranum  intelligere  et  interpre- 
tari  possumus,  ubi  legimus:  „Cum  (que)  a  condita  urbe 
lanum  Quirinum  bis  omnino  clausum  fuisse  prodatur,  eum 
Senatus  per  me  Principem  ter  claudendum  esse  iussit,"  e 
quibus  verbis  nunc  apparet  bis  revera  templum  clausum 
fuisse,  sed  tertium  decretum  id  quidem  a  senatu  fuisse,  at- 
•tamen  templum  apertum  mansisse. 

Cum  ergo  videamus  de  duobus  his  factis  tantummodo  satis 

constare  apud  auctores,  quaerere  possumus:  Cur,  si  sana 
esset  lectio  ter,  tertium  clausi  templi  mentionem  non  fecis- 
sent  fontes  veteres  ?  Si  omnes,  vel  nonnulli  auctorum,  quos 
citavi,  persuasum  habuissent  Augustum  ter  clausisse  tem- 
plum,  sine  dubio  hoc  commemorassent  factum  disertis  ver- 
bis,  narravissent  post  quod  bellum,  quo  anno  id  factum 
esset.  Sed  tacent  hac  de  re,  qua  de  causa  quam  maxime 
dubitationi  istud  ter  clusit  est  obnoxium.  Atque  altera  quo- 
que  restat  causa,  cur  suspectum  habeam  locum  nostrum. 

Suetonius  scripsit,  si  fides  habenda  codicibus:  clusit  pro 
clausit.  Silentio  praetereunt  hanc  formam  interpretes,  vel 
paucis  verbis  annotant  sine  dubio  fieri  potuisse  ut  sic  auc- 
tor  scriberet.  Quod  vix  credi  potest,  nam  cur  hac  forma 
usus  esset  Suetonius,  quae  non  est  illius  temporis,  cumque 
semper  scribat  claudere,  clausus,  claudendum  etc.  ?  Sic  legi- 
mus  apud  eum,  semper  et  ubique,  sine  ulia  exceptione;  hoc 
unico  loco  exstat  forma  clusit.  Quae  res  valde  suspecta  mihi 
videtur.  (De  verbo  claudendi  cf.  Caesar,  cap.  34 :  Massiliae^ 
quae  sihi  in  itinere  portas  clauserat;  Nero,  cap.  23:  clausis 
oppidorum  portis\  Nero,  cap.  47:  clausis  foribus]  Domit, 
cap.  n :  et  praeterea  clausa  omnia  reperisse;  Tiber.,  cap.  50 : 
uno  oppido  clausam  (luliam  uxorem)  etc.  etc). 

Habemus  ergo  duo  vocabula,  quae  ambo  vitiosa  creda- 
mus.  Non  tamen  duabus  coniecturis  emendanda  sunt,  sed 
sufficit  una.  Suetonius  breviter  Augusti  vitam  narrans,  uno 
verbo,  ni  fallor,  exposuit  sub  eius  regno  lani  templum  ali- 
quoties  clausum  fuisse.  Nonne  fieri  potuit  ut  uteretur  verbo 
composito  et  scriberet :  interclusit^  i.  e. :  clausit  per  interval- 
lum ;    subinde,    interdum    clausit?    Optime  scio  vulgo  inter- 

cludere  nihil  significare  nisi  praecludere^  sepire^  ohsepire^  in- 
tersepire^  attamen  quaerere  velim:  Licetne  hic  cogitare  de 
significatione  praefixi,  quara  nominavi,  quae  neque  ab 
argentea  Latinitate,  neque  a  Suetonii  loquendi  ratione 
aliena   sit  ? 

Praefixum   inter   hanc   significationem    habere   scimus   ex 
auctoris    nostri   loco:   Augustus,  cap.  24,  ubi  legimus:   „ne 

legatorum  quidem  cuiquam permisit  uxorera  intervisere,'' 

quod  est:  per  intervallum  revisere.  Sic  intelligimus  unde 
forma  clusit  orta  sit  atque  unde  vocabulum  ter^  sed  quo- 
niam  vetustissimum  est  vitium,  omnesque  hoc  loco  consen- 
tiunt  codices,  numquam  magnopere  lectionem  pravam  suspi- 
cati  sunt  viri  docti,  sed  potius  summam  navarunt  operam 
ut  recte  interpretarentur  sententiam.  Qui  tamen  bene  cogi- 
taverit  de  loci  difficultate  in  re  historica  et  orthographica, 
facile  videbit  textum  traditum  defendi  non  posse  et  fortasse 
mecum  censebit  legendum  esse:  interclusit. 

Kestat  ut  levem  correctionem  adhibeamus  verbis:  in 
multo  breviore  temporis  spatio.  Delenda  enim  est  praepositio 
m,  sicut  iam  monuit  Vir  Clar.  Cornelissen.  Haud  difficile 
est  explicare  quo  modo  in  textum  irrepserit.  Glossator  qui- 
dam,  legens  verba  ter  clusit^  supra  textum  scripsit  signum 
III,  ut  indicaret  numerum  tres.  Hoc  signum  prave  lectum 
et  intellectum  est,  ita  ut  mox  mutatum  sit  in  praepositionem 
m,  quae  a  recentiore  manu  in  textum  inserta  est.  Yerura 
enimvero  multo  potius  totura  hoc  additamentura  ineptura 
atque  insulsura  e  textu  araovearaus.  Quivis  enira  sentiet 
coraparationera  inter  septem  saecula,  inde  ab  urbe  condita, 
et    quadraginta    annos,    per  quos    regnavit    Augustus,   olere 

interpolatoris  embleraa,  Suetonioque  vix  digna  esse.  Ad  quam 
opinionem  etiam  me  adpellit  textus  Monumenti  Ancyrani, 
ubi  nihil  de  temporis  breviore  spatio  legimus,  cum  prae- 
sertim  Monumentum  haud  dubie  auctori  fons  fuerit  unde 
hausit  haec  omnia.  Sublato  ergo  hoc  emblemate  potissimum 
eo  modo  sententiam  nostram  legerem:  lanum  Quirinum, 
semel  atque  iterum  a  condiia  urhe  ante  memoriam  suam 
dausum^  terra  marique  pace  parte  interclusit. 


Cap.  24.  Decimam  legionem  contumacius  parentem 
cum  ignominia  totam  dimisit^  item  alias  immodeste 
missionem  postulantes  citra  commoda  emeritorum 
praemiorum  exauctoravit. 

Yerba  commoda  emeritorum  praemiorum  tautoiogia  non 
ferenda  laborare  iam  monuit  Baumgarten-Crusius,  et  recte 
quidem,    nam  commoda  et  praemia  prorsus  idem  valent.  Sic 

legimus    apud   auctorem   nostrum :  Aug.  cap.  49 :  „ ad 

certam     stipendiorum    praemiorumque   formulam   adstrinxit, 

definitis commodis   missionum";  Calig.  cap.  44:   „com- 

moda  emeritae  militiae";  Nero,  cap.  32:  „stipendia  militum 
et  commoda  veteranorum" ;  Galba,  cap.  12:  „Germanorum 
cohortem  sine  uUo  commodo  remisit  in  patriam";  et  Vitell. 

cap.    15:    „ut veteranorum  iustaeque  militiae  commoda 

polliceretur."  Igitur  citra  commoda  emeritorum  praemiorum 
idem  valet  ac  sine  praemiis  emeritorum  praemiorum^  quod 
sanum  esse  non  potest. 

E   glossemate  nimirum  vocabulum  praemiorum  in  textum 

migravit,  quod  facile  intelligere  possumus,  si  cogitamus  de 
verbo  praecedente  emeriiorum. 

Duplici  enim  modo  hoc  verbum  explicari  potest,  i.  e. : 
tamquam  genitivus  neutrius  generis,  vel  tamquam  casus 
masculini  generis.  Genitivus  neutrius  generis  hic  significat 
simpliciter :  praemia  emeritae  militiae ;  genus  masculinum 
vult:  milites  emeriti^  veterani.  Sine  dubio  significatio  posterior 
praeferenda  est,  sed  glossator  quidam,  putans  emeritorum 
neutrius  esse  generis,  supraposuit  praemiorum^  ut  indicaret 
adiectivum  emeritum  pro  substantivo  scriptum  talem  habere 
significationem.  Quodsi  vera  esset  lectio  iam  sic  pleonasmum 
haberemus,  quem  quidem  evitare  studemus. 

Praestat  ergo  interpretari  emeritorum  ut  genitivum  mascu- 
lini  generis  et  intelligere  totum  locum  ut  locos  similes 
citatos.  Inprimis  autem  delendum  censeo  praemiorum. 

Cap.  25.  Libertino  milite .  .  .  .  bis  usus  est:  semel 
ad  praesidium  coloniarum  Blyricum  contingentium^ 
iterum  ad  tutelam  ripae  Rheni  fluminis;  eosque., 
servos  adhuc  viris  feminisque  pecuniosioribus  in- 
dictos  ac  sine  mora  manumissos,  sub  priore  vexillo 
habuit  e.  q.  s. 

Hunc  locum  prave  traditum  esse,  nemo  est,  qui  non  sen- 
tiat.  Abundant  enim  vocabula  servos  adhuc.  Oudendorpius 
tamen,  consentiente  Ruhnkenio,  non  delenda  ea  sed  mutanda 
putavit,  proposuitque  lectionem :  ad  hoc  servos^  quae  lectio 
meliorem,  lucidioremque  sententiam  non  reddit. 

Ego,  etiam  contra  summorum  virorum  auctoritatem,  credo 

servos  adJiuc  ineptum  esse  additamentum  glossatoris,  qui 
raonere  voluerit  se  bene  intelligere  pronomen  eos^  idque  sig- 
nificare  servos  ante  manumissionem.  Sed,  iam  satis  hoc  patet, 
et  non  solum  nihil  ad  interpretandura  locura  nobis  haec 
circurascriptio  prodest,  sed  etiara  significationera  obscurat. 

Satis  lucida  sunt,  quae  narrat  auctor:  Augustus  viris 
ferainisque  ditioribus  imperat  servorura  nuraerura,  quibus 
utitur  sub  priore  vexillo,  sed  antequara  eos  faciat  railites, 
prius  raanumittit,  libertinosque  reddit. 

Luce  clarius  est,  ut  puto,  non  opus  esse  manuraittere  eos, 
qui  non  araplius  servi  sunt,  qui  iara  iure  libertini  nominan- 
tur,  nec  raagis  perspicuura  est,  quo  raodo  Augustus  viris 
ferainisque  indicere,  i.  e. :  iraperare  edicto  potuerit  raanu- 
missos  libertinosve.  In  vocabulis  eosque  indictos  acsinemora 
manumissos  omnia  legiraus,  quibus  opus  est  ad  locura  nos- 
trum  bene  intelligendura,  qua  de  causa  miror  in  recentissi- 
mis  quoque  editionibus  adhuc  inveniri  verba  citata. 

Sine  dubio  ergo  servos  adhuc,  tamquam  embleraa  delen- 
dum  est. 

Cap.  32.  Tabulas  veterum  aerari  debitorum^  vel 
praecipuam  calumniandi  materiam^  exussit; .... 
diuturnorum  reorum  et  ex  quorum  sordihus  nihil 
aliud  quam  voluptas  inimicis  quaereretur  nomina 
abolevit.,  condicione  proposita^  ut  si  quem  quis 
repetere  vellet.,  par  periculum  poenae  suhiret. 

Quid  est  diuturnus  reus?  Non  quaero  quo  raodo  hocloco 
verba  citata  explicanda  sint,  nara  haec  sunt  perlucida.  Nimi- 

rum  narrare  voluit  auctor  de  reis,  quorum  multo  ante  no- 
mina  delata  erant,  tales,  quales  commemorat  in  Domitiani 
vita,  cap.  9:  „rei,  qui  ante  quinquennium  proximum  apud 
aerarium  pependissent."  Hac  de  significatione,  vel  potius  de 
hac  explicandi  ratione  inter  se  consentiunt  viri  docti,  inter- 
pretes  tam  veteres  quam  recentiores ;  hoc  ergo  non  est  quod 
quaero,  sed  rogo  num  hene  ljQ.tme  dici  ipossit  diuturnus  reus  ? 

Estne  haec  locutio  argenteae  Latinitatis?  Minime,  neque 
aurea,  neque  argentea  Latinitate  recte  scribi  potuit  diuturnus 
reus.  Nusquam,  neque  apud  Suetonium,  neque  apud  alium 
scriptorem  huius  iocutionis  exemplum  inveniemus,  hic  unicus 
exstat  locus,  ubi  diuturnus  dicitur  de  persona. 

Semper  coniungendum  est  adiectivum  diuturnus  cum  sub- 
stantivo,  quod  significat  staturn^  factum  vel  actionem^  ad  haec 
substantiva  tantummodo  quadrat,  non  ad  personam.  Sic  loqui 
possumus,  ut  legimus  apud  nostrum,  de  diuturna  valetudine 
(Galba,  cap.  3);  de  tam  diuturno  spatio  (Caesar,  cap.  68); 
sic    legimus    apud   Ciceronem  (De  divinat.  I.  c.  49) :  „Quae 

extis praesentiuntur,  haec  notata  sunt  observatione  diu- 

turna";  vel  apud  eundem  (De  Senectute,  cap.  19):  ^Nihii 
mihi  diuturnum  videtur,  in  quo  est  aliquid  extremum."  Non 
difficile  est  sexcenta  huius  rei  afFerre  exempla  sed  minime 
facile  est  alterum  praebere  exemplum  usus,  quem  Suetonius 
traditur  huius  adiectivi  fecisse. 

Biuturnus  reus  non  est  Latine  dictum  et  valde  miror  hunc 
locum  per  omnia  saecula  mansisse  intactum,  nec  unquam 
offendisse  ullum  interpretum.  Equidem  persuasum  habeo 
lectionem  diuturnorum  pravam  esse,  ortamque  e  pluribus 
vocabulis,    quae,    remotissimis    temporibus    male    descripta, 

deinde  non  satis  intellecta  sunt  et  in  unum  tandera  voca- 
bulum  coaluerunt.  Quae  tamen  revera  scripserit  Suetonius, 
quaeque  nunc  ex  coniectura  in  integrum  restituenda  sint, 
statuere  non  possum.  Coniicere  tantummodo  nobis  licet,  quae 
fere  auctor  scribere  potuerit. 

Ipsa  crimina  reorum  non  nominantur,  unde  apparet  Augusti 
benignitatem  complexam  esse  variorum  criminum  reos.  Sive 
autem  accipimus  Augustum  liberavisse  unius  generis  cri- 
minum  reos,  sive  variorum  criminum  reos,  haud  dubitandum 
est  quin  auctor  hic  quoque  criminum  generum  mentionem 
fecerit.  Nusquam  apud  Suetonium  legimus  vocabulum  reus 
nude  positum,  semper  coniunctum  cum  alius  substan- 
tivi  genitivo,  ut:  caedis,  parricidii,  criminis,  adulterii,  ob- 
scoenitatis,  falsarum  tabularum,  maiestatis,  incesti,  omnium 
criminum,  peregrinitatis,  interceptarum  pecuniarum.  Hunc 
autem  genitivura,  i.  e. :  criminum  genus,  hic  quaerimus  et 
eam  ob  causam  nonnulla  suspicor  evanuisse  vocabula,  ut 
e.  g. :  variorum  criminum  (reorum).  Sensus,  qui  est  in  diu^  reti- 
nendus  est,  sed  non  opus  est  adiectivo  diuturnorum,  adverbio 
potius  diutius,  quod  significare  debet :  eos^  qui  iam  nimis  diu 
inter  reos  erant.  (Diutius  nimirum  coniungendum  est  cum 
forma,  non  scripta  verbi  esse^  quae  mente  supplenda  est,  ut 
e.  c.  in  vita  Tiberii,  cap.  74:  iam  diu  frigidus.)  Facessat 
ergo  inepta  lectio  diuturnorum.  reorum  et  sic  iegatur  sententia 
nostra :  diutius  variorum  crimmum  reorum  ....  nomina  aholevit. 

Quaraquara  probe  scio  audaciorera  meara  coniecturara  non 
teraere  accipiendara  esse,  taraen  firraiter  raihi  persuasum  est 
tale  quid  auctorem  nostrum  scribere  voluisse.  Videant  tamen 
doctiores. 

Cap.  49.  Et  quo  celerius  ac  suh  manum  adnuntiari 
cognoscique  posset,  quid  in  provincia  quaque  gere- 
retur^  iuvenes  primo  modicis  intervallis  per  mili' 
taris  vias^  dehinc  vehicula  disposuit.  Commodius 
id  visum  est^  ut  qui  a  loco  perferunt  litteras,  in- 
terrogari  quoque^  si  quid  res  exigant^  possint. 

lam  antiquioribus  editoribus  hic  locus  suspectus  visus  est; 
inprimis  disputaverunt  de  vocabulis  a  loco. 

Yariis  modis  ea  explicare,  interpretari,  immo  etiam  eraen- 
dare  conati  sunt.  Explicavit  e.  g.  Burmannus,  qui  putat 
a  loco  significare  a  loco  rei  gestae^  eique  adstipulatur  Canne- 
gieterus  (Ad  Avjanum,  pag.  150). 

Emendaverunt  Casaubonus  et  Graevius,  qui  legendum 
proposuerunt  alicunde^  i.  e. :  a  loco  quodam,  a  quocunque 
loco.  Sed  omnia  haec  vana.  Nam  luce  clarius  est  iuvenes 
illos  venire  e  loco  rei  gestae;  non  est  credibile  illos  litteras 
perferre  ex  quodam  loco,  ubi  nihil  erat  gestum ;  minime 
opus  erat  disertis  verbis  hoc  significare. 

Nec  magis  mihi  arridet  lectio  alicunde^  nam  hoc  quoque 
adverbium  in  sententia  nostra  prorsus  abundat.  Numquam 
enim  fuit  iuvenis,  numquam  ullus  erit,  qui  litteras  perferre 
possit  a  nullo  loco.  A  quodam  loco  eos  venire  per  se  satis 
patet,  nec  credere  possum  unquam  Suetonium  hanc  rem, 
quae  per  se  constat,  disertis  verbis  narravisse.  Deinde  nihil 
ad  rem  facit  unde  veniant  iuvenes,  sed  quo  modo  veniant. 
Quae  sane  intellexit  doctissimus  Burmannus,  cum  annotet: 
„J[  loco  hic  interpretor  celerrime,  statim,  suh  manu^  dicitur- 

que  ea  forma,  qua  e  vestigio,  extemplo^  quae  idem  sig- 
nificant." 

Sed  a  loco  hoc  significare  non  potest,  nec  idera  est  ac 
e  loco.  Dimidium  ergo  tantummodo  viae  decurrit  vetus  inter- 
pres,  quia  non  vidit  in  vocabulis  a  loco  id  ipsum  adverbium 
latere,  quod  quaerimus.  Legendum  autem  censeo  pro  aloco: 
illico^  nam  id  solum  bonum  praebet  sensum.  Nunc  enim 
legimus:  Commodius  id  visum  est,  ut  ii,  qui,  statim  post 
aliquam  rem  gestam,  post  aliquid  gravius  factum,  nuntiandi 
causa  Romam  missi  sunt,  ipsi  interrogari  quoque  possent, 
si  quid  haec  res,  hoc  factum  exigeret.  Summa  autem  com- 
modi  in  novo  vehiculorum  invento  haec  fuit,  quod  ii,  qui 
statim  Romam  missi  fuerant,  brevissimo  tempore  ad  princi- 
pem  perveniebant,  quod  fieri  non  potuerat  dispositis  per  in- 
tervalla  cursoribus. 

Adverbium    illico    Suetonio    non   ignotum  fuisse  patet  ex 

Caesaris  vita,  cap.  82 :  „ilicoque  Cimber  Tillius propius 

accessit";  ex  Cal.  cap.  51:  „equum  ilico  conscendit"  etNe- 
ronis,  cap.  32:  „detractam  (matronam)  ilico  non  veste  modo 
sed  et  bonis  exuit". 

Kestat  ut  in  sententia  nostra  restituendum  proponam  ver- 
borum  tempus  imperfectum.  Praecedente  sententia  imperfecto 
tempore  utitur  auctor,  nec  ulla  exstabat  causa  cur  hoc  mu- 
taret.  Tota  narratiuncula  spectat  ad  Augusti  tempus,  non  ad 
Suetonii;  referenda  ergo  haec  verba  ad  Augusti  consilium. 
Quod  ita  Suetonius,  secundum  nonnuUos  interpretes,  docere 
voluerit  sua  adhuc  aetate  id  institutum  servatum  esse,  nihil 
ad  rem  facit,  nam  minime  de  suo,  sed  de  Augusti  tempore 
refert.  Nonnulii  quoque  codices  imperfectum  habent,  necnon 

Nic.  Heinsius  sic  legendum  opinatus  est,  quibus  testibus 
nisus,  ego  quoque  arbitror  hoc  modo  sententiam  nostram 
legendam  esse:  Commodius  id  visum  est,  ut^  qui  ilico  per- 
ferrent  litteras,  inierrogari  qmque,  si  quid  res  exigerent^ 
possent. 

Gap.  53.  Officia  cum  multis  mutuo  exercuit^  nec 
prius  dies  cuiusque  sollemnes  frequentare  desiit^ 
quam  grandi  iam  natu  et  in  turha  quondam 
sponsaliorum  die  vexatus. 

Duas  hic  legimus  temporis  definitiones:  quondam  et  spon- 
saliorum  die^  quarum  una:  quondam^  sufficit.  Nam  si  vera 
est  lectio  tradita,  neque  amplius  circumscribitur  vocabulum 
turha^  non  satis  constat  cuiusmodi  turbae  fiat  mentio.  Spon- 
saliorum  die  in  turbam  incidere  potuit  Augustus  in  foro,  in 
Campo  Martio,  in  via,  in  unoquoque  denique  totius  urbis 
loco.  Attamen  si  princeps  vexatus  esset  in  quadam  turba, 
quae  nuUa  ratione  cum  sponsaliorum  aliquo  festo  cohaere- 
bat,  nullam  haberet  causam,  cur  non  amplius  dies  sollemnes 
frequentaret. 

Suetonius  ergo  vult  turbam  convivarum,  turbam  eorum, 
qui  ad  sponsalia  celebranda  convenerant.  Notum  est  nume- 
rum  eorum  convivarum,  inprimis  apud  ditiores,  insigniores- 
que,  semper  permagnum  fuisse  et  sic  facile  fieri  potuit  ut 
in  eorum  turba  etiam  princeps  huc  atque  illuc  peileretur, 
trahereturque.  Quae  autem  legimus  apud  auctorem  nostrum 
de  variis  turbis  accipi  possunt,  neque  ulia  exstat  necessitas, 
cur  in  vocabulo  turba  videamus  convivarum  turbam.  Locus 

ergo  citatus  non  satis  lucidus  est  et  raendum  latere  credo 
in  vocabulo  die. 

Circumscriptionera,  definitionem  quaerimus  substantivi 
turha^  ut  sciamus  qua  de  turba  narret  auctor,  quam  defini- 
tionem  invenimus  in  sponsaliorum.  Quid  nunc  sibi  vult  abla- 
tivus  die?  Nihil,  sed  suspicor  prave  id  traditum  esse  pro 
diu,  quod  vitiura  saepissirae  legitur  in  libris  Mss.  Augustus 
diu  vexatus  est.  Quid  sit  vexari  disertis  verbis  nobis  expli- 
cat  A.  Grellius  (Lib.  II.  cap.  6):  „Kara  qui  fertur  et  raptatur, 
atque  huc  atque  illuc  distrahitur,  is  vexari  proprie  dicitur" ; 
unde  patet  eura,  qui  revera  vexatur  non  breviusculum  ali- 
buod  tempus,  sed  paulo  diutius  per  turbara  irapeditura 
fuisse. 

Conferantur  praeterea  Claudiae  iraproba  verba  in  lepida, 
apud  eundera  Gelliura,  narratione,  (Lib.  X.  cap.  6)  ubi  sic 
ultiraa  verba  legiraus:  „Sed  utinam,  inquit,  reviviscat  frater, 
aliamque  classem  in  Siciliam  ducat,  atque  istara  multitu- 
dinera  perditura  eat,  quae  me  raale  nunc  raiseram  con- 
vexavit !" 

Id  autem  de  Augusto  tradit  Suetonius:  Non  hoc  die  pri- 
raura  in  turba  vexatus  est ;  minime,  verisiraile  est  id  ei  iam 
saepius  accidisse,  sed  grandis  iara  natu  quondara  tam  diu 
vexatus  est  ut  tandem  eura  huius  rei  pertaesura  sit,  qua  de 
causa  decrevit  non  araplius  frequentare  dies  solleranes.  Auc- 
torem  ergo  scripsisse  puto :  in  turha  quondam  sponsaliorum 
diu  vexatus. 

Cap.  54.  Antistius  Laheo  Senatus  lectione,  cum  vir 
virum    legeret,   M.   Lepidum   hostem  olim  eius  et 

tunc  exulantem  legit^  interrogatusque  ah  eo  an 
essent  alii  digniores,  suum  quemque  iudi- 
cium  haher e  respondit. 

Denuo  venimus  ad  locum  de  quo  fase  disputaverunt  viri 
docti.  Consentiunt  omnes  fere  interpretes  hic  particulam  an 
scriptam  esse  pro  annon.  Nostra  quoque  aetate,  in  recentis- 
sima  Yitae  Augusti  editione,  quam  curavit  vir  doctissimus 
E.  S.  Shuckburgh  (Cambridge,  1896.),  legimus  in  prolego- 
menis,  ubi  pauca  monet  editor  de  Suetonii  scribendi  ratione : 
„for  annon  he  has  aw".  Sed  nullus  alius  in  Suetonio  occur- 
rit  locus,  ubi  sic  loquitur  et  firmiter  nego  ex  unius  loci 
exemplo  efficere  aliquid  licere  de  scriptoris  stylo.  Monent 
et  veteres  et  recentiores  interpretes:  „^r^  saepe  dici  pro 
annon^  ut  ^poi  pro  ^p'  ov  et  encliticon  ne  pro  nonne  non 
ignotum  est  et  patet  e.  g.  e  Ciceronis  loco:  De  officiis, 
Lib.  I.  c.  15,  5,  ubi  legimus:  „Quidnam  . . . .  facere  debe- 
mus?  An  imitari  agros  fertiles?"  Sed  vix  hic  locus  probare 
potest  quod  volunt  docti,  nam  ipse  est  dubius  et  corruptus. 
Vulgata  certe  hic  omittit  wow,  sed  plures  iam  codices  aliam 
praebent  lectionem,  quorum  auctoritate  nisae,  vetustiores 
quoque  editiones,  dico  Ascensii,  Facciolatii,  Oliveti,  Ernestii, 
inseruerunt  non^  quam  lectionem  nostro  saeculo  retinuit 
C.  Beier  (Lipsiae,  1820).  Eevera  parum  apte  hic  locus  com- 
paratus  est  cum  Suetonii  loco,  varia  enim  variis  locis  nar- 
rantur,  variaque  quaeruntur. 

Ea  autem  et  multa  alia,  quae  in  annotationibus  commen- 
tariisque  tractaverunt  viri  docti  silentio  praeterire  possumus, 
quod    minus   ad  rem  faciunt.  Id  unum  quaerendum  est:  Si 

verum  est  an  dici  posse  pro  annon^  sequiturne  ex  ea  reaw 
prorsus  idem  valere  atque  annon  ?  Mimime.  Habent  et  sem- 
per  habebunt  varias  significationes,  quam  ob  causam  credo 
non  licuisse  Suetonio  scribere  an  pro  annon. 

Augustus  interrogavit  Labeonem  et  dixit,  aut:  Suntnealii 
digniores?,  aut:  Nonne  sunt  alii  digniores?^  quae  permultum 
inter  se  differunt.  Si  Augustus  dixit:  „An  sunt  alii  dignio- 
res"  ?  ironice  locutus  est  et  eius  verba  idem  significant  atque 
id,  quod  sic  per  irrisionem  dicendum  est:  „Scilicet  non 
sunt  alii  digniores";  vel:  „Is  enim  videlicet  prae  caeteris 
dignus  fuit,  quem  legeres."  Si  tamen  rogavit:  „Nonne  sunt 
alii  digniores?",  insolenti  quadam  superbia  locutus  est.  Inest 
illis  in  verbis  magna  acerbitas,  quae  viva  tantummodo  voce 
exprimi  potest.  Haud  dubie  utraque  interrogandi  ratio  osten- 
dit  principis  iram,  sed  variis  modis,  sive  ironice,  sive  su- 
perbe  et  amare.  Eligendum  igitur  nobis  est,  utrum  malimus, 
utrum  credamus. 

Pro  certo  habeo  non  scripsisse  auctorem  an  pro  annon-^ 
optime  ei  notum  est  discrimen  inter  duas  has  locutiones. 
Ego  autem  credo  Augustum  rogavisse :  Nonne  sunt  alii  dig- 
niores?  Magis  hic  locum  esse  acerbitati,  superbiaeque,  quam 
ironiae  persuasum  habeo.  Audit  princeps  nomen  inimici  ac 
statim  evomit  iram.  Subito  surgens  clamat  verba  amara,  non 
cogitat,  non  urbane  sed  indignabundus  loquitur.  Restituen- 
dam  ergo  censeo  lectionem  an  non. 

Qui  autem  putant  Augustum  ironice  verba  fecisse,  ii  lec- 
tionem  an  retinere  debent,  sed  haud  dubie  textus  traditus 
explicari  defendique  non  potest  tamquam  exemplum  styli 
Suetonio  proprii. 

Cap.  56.  Numquam  filios  suos  populo  commendavit 
ut  non  adiceret:  Si  merebuntur.  Eisdem  praetex- 
tatis  adhuc  assurrectum  db  universis  in  theatro 
et  a  stantibus  plausum^  gravissime  questus  est. 

Omnes  assurgunt  spectatores  ut  principis  fiiiis  plausum 
dent.  Res  est  notissima,  cuius  iam  mentionem  fecit  Cicero 
in  Epistulis  ad  Atticum,  Lib.  II,  cap.  19,  ubi  narrat:  „Cae- 
sar  quum  venisset  mortuo  plausu,  Curio  filius  est  insecutus. 
Huic  ita  plausum  est,  ut,  salva  re  publica,  Pompeio  plaudi 
solebat";  et  De  Amicitia,  §  24,  ubi  legimus:  „Stantes  plau- 
debant  in  re  ficta :  quid  arbitramur  in  vera  facturos  fuisse  ?" 
Stantes  ergo  plausum  dant.  Sed  bis  hanc  rem  nobis  narrat 
in  una  sententia  Suetonius.  Assurrectum  ab  universis  et  a 
stantibus  plausum,  quod  nimirum  luce  clarius  est.  Qui  semel 
assurrexerunt  non  iam  sedent  et  postquam  assurrexerunt 
universi  nullo  modo  fieri  potuit  ut  filiis  Augusti  plaudere 
possent  sedentes. 

Qua  de  causa  suspicor  leve  vitium  latere  in  vocabulis 
a  stantibus^  praesertim  quod  vocabula  illa  non  integra  legun- 
tur  in  nonuullis  codicibus  et  vetustissimis  editionibus,  ubi 
invenimus:  astantibus.  Praepositio  illic  adhaesit  verbo,  unde 
concludere  audeo  olim  unum  tantummodo  vocabulum  locum 
tenuisse  nostri  a  stantibus^  nec  diu  quaerendum  est  quale 
fuerit  hoc  vocabulum.  Gravisslme  questus  est  Augustus  de 
nimiis  honoribus,  quibus  filii  sui  a  populo  afficerentur,  atque 
idcirco  verbum  legendura  puto  cuius  sensus  maiores  adhuc 
reddat  eos  honores. 

Legendum  ergo  propono :  instantius  plausum^  i.  e. :  non 
breve  tempus,  sed  diutius  plaudunt  spectatores.  Vocabulum 
instantius  non  alienum  esse  a  Suetonio  patet  ex  vita  D. 
Claudii,  cap.  5,  ubi  legiraus:  „Tiberius  patruus  petenti  ho- 
nores  consularia  ornamenta  detulit;  sed  instantius  legitimos 
flagitanti  id  solum  codicillis  rescripsit  e.  q.  s."  Ut  ergo  tolla- 
mus  tautologiam  non  ferendam,  levi  mutatione  sententiam 
nostram  corrigendam  puto,  quae  mutatio  meliorem  quoque 
praebet  sensum. 

Ca^p.  64.  Gaium  et  Lucium  adoptavit^  domi  per  as- 
sem  et  libram  emptos  a  patre  Agrippa  e.  q.  s. 

Mittamus  quaestionem  utrum  legendum  sit  per  assem  an 
per  aes  et  lihram\  haec  nihil  ad  propositum  nostrum  nec 
ad  sententiae  interpretationem,  at  potius  de  interpunctione 
pauca  disseramus.  Sicut  nunc  legimus,  Augustus  fertur  domi 
emisse  Graium  et  Lucium  a  patre  Agrippa.  Cuiusne  in  domo 
haec  emptio  facta  est?  Non  satis  constat.  Domus  haud  dubie 
hoc  loco  potest  esse  tam  Augusti,  quam  Agrippae.  Sed  vix 
credi  potest  principem  Agrippae  domum  iisse  ut  ibi  eraeret 
filios,  cum  ei  liceret  in  domo  sua  totam  mancipationem  ad 
finem  perducere. 

Gaius  et  Lucius  adhuc  sunt  in  patris  potestate,  qua  de 
causa  Agrippa,  sine  populi  consensu,  filios  Augusto  eman- 
cipare  potuit.  Nullius  ergo  raoraenti  est,  quo  loco  eraptio 
illa  facta  sit,  sed  ubi  Gaiura  et  Lucium  adoptaverit  Augustus. 

Duae  enim  sunt  adoptandi  rationes :  adrogatio  et  manci- 
patio.  Qui  autera,  raorte  parentura  suorura,  iam  patres  fami- 
lias  effecti  sunt,  ii  nonnisi  in  foro,  coram  pontificibus,  lege 

Curiata,  in  alterius  potestatem  transire  poterant;  haec  est 
adrogatio.  Cuius  rationis  mentionem  facit  Suetonius  eiusdem 
vitae  cap.  65,  hisce  verbis :  „  . . . .  Agrippam  siraulque  Tibe- 
rium  adoptavit  in  foro  lege  Curiata."  Quae  vero  hoc  loco 
disertis  verbis  narrat  auctor,  cur,  quaeso,  ea  non  commemo- 
raret  capite  praecedente? 

Id  enim  est,  quod  in  sententia  nostra  quaerimus,  nempe 
quo  modo  adoptaverit.  Atque  id  ipsum  narrare  voluit  Sue- 
tonius:  Augustum  adoptavisse  G.  et  L.  non  adrogatione  sed 
mancipatione^  quam  ob  causam  eum  scripsisse  puto,  non : 
Gaium  et  L.  adoptavit.,  domi  per  assem  e.  q.  s.,  sed :  Gaium 
et  L.  adoptavit  domi,  per  assem  et  libram  emptos  a  patre 
Agrippa. 

Interpunctione  mutata  iam  id  legimus,  quod  quaerimus, 
nunc  enim  scimus  ubi  facta  sit  mancipatio  iila,  atque  etiam 
cum  utrius  nomine  coniungenda  sit  domus  illa.  Ea  nirairum 
est  Augusti.  Probe  scio  vulgo  mancipationem  fieri  solere 
apud  praetorem,  apud  eum^  apud  quem  legis  actio  est,  sed 
idem  constat  de  emptione,  unde  efficere  possumus  licuisse 
Augusto  dorai  adoptationem  perficere,  quia  ipse  iurisdictio- 
nem  habebat. 

Cap.  67.  Diomeden  dispensatorem.,  a  quo  simulam- 
hulante  incurrenti  repenfe  fero  apro  per  metum 
ohiectus  est^  maluit  timiditatis  arguere  quam 
noxae  e.  q.  s, 

Yeteri  iam  interpreti,  Torrentio,  suspectum  fuit  adiectivum 
ferum.    Defenditur   tamen    a    Burmanno,  qui  affert  nonnulla 

argiimenta,  quae  probare  non  possum.  Non  enim  putat  al- 
terutrum  abesse  posse  vocabulum,  quia  periculum  ingens  et 
duplex  fuit,  et  ex  repentino  incursu  et  ex  apro  fero. 

Sed  nimirum  omnes  apri  feri  sunt,  nec  periculum  illo 
adiectivo  augetur.  Deinde  citat  nonnullos  Ovidii  versus,  de 
quibus  hoc  tantummodo  contendere  volo :  Numquam,  ut  fir- 
miter  credo,  licet  ex  sermone  poetico  baurire  argumentum 
neque  ad  defendendam,  neque  ad  arguendam  locutionem 
insolitam  apud  Suetonium,  cuius  sermo  prorsus  differt  ab 
usu  poetico.  Sine  dubio  magis  ad  rem  facit  quod  duobus 
aliis  locis  ipse  auctor  scripsit  aprum  sine  adiectivo. 

Legimus  enim  in  vita  Tiberii  cap.  34:  „dimidiatumque 
aprum  apposuit";  et  ibidem  cap.  72:  „missum  in  arenam 
aprum  iaculis  desuper  petiit".  Posteriore  praesertim  loco,  si 
voluisset,  si  talis  Suetonii  usus  fuisset,  adiectivo  ferum  ei 
utendum  erat. 

Credo  ergo  etiam  nostro  loco  abundare  fero^  quod  facile, 
a  secunda  manu  suprascriptum,  in  textum  irrepere  potuit, 
atque  ideo  delendum  esse  censeo. 

Eodem  capite,  in  fine,  legimus: 

Thallo   a  manu^  quod  pro  epistola  prodita  denarios 
quingentos  accepisset^  crura  ei  fregit  e.q.s. 

Sic  e  codice  Memmiano  ediderunt  plerique  editores,  pleo- 
nasmo  non  ferendo.  Alii  codices  habent  effregit^  quod  tamen 
non  est  verbum  sollemne  in  hoc  supplicio.  Cicero,  Pro 
Roscio  Amer.  cap.  20  narrat:  „Quodsi  luce  canes  latrent, 
iis    crura    suffringantur",   sed    Suetonius   semper  hac  in  re 

utitur  verbo  frangendi^  ut  e.  g.  in  vita  Tiberii  cap.  44 : 
„  . . . .  atque  utrique  mox,  quod  mutuo  flagitium  exprobra- 
rant,  crura  fregisse". 

Deinde  de  pronominis  usu  disputantes  varios  afferunt  locos 
interpretes,  qui  tamen  nihil  fere  cum  loco  nostro  commune 
habent.  In  iis  autem,  qui  idonei  videntur,  pronomen  is  re- 
spondet  praecedenti  pronomini  relativo.  Citant  porro  vitae 
Augusti  caput  94:  „Ad  quartum  lapidem  Campanae  viae  in 
nemore  prandenti  ex  improviso  aquila  panem  ei  e  manu 
rapuit  e.  q.  s.",  ubi  ei  haud  dubie  non  minus  supervacuum 
est  et  nimirum  e  sequenti  praepositione  e  ortum,  ac  tandem 
Domit.  cap.  3,  ubi  est:  „Deinde  uxorem  Domitiam,  ex  qua 
in  secundo  suo  consulatu  filium  tulerat ....  alteroque  anno 
consalutavit  Augustam ;  eandem,  Paridis  histrionis  amore 
deperditam,  repudiavit",  ubi  revera  pronomen  eandem  suam 
habet  significationem.  Est  enim  tamen  eam. 

Quibus  omnibus  missis,  contendere  possumus,  nostro  loco 
prorsus  supervacuum  esse  pronomen  e^',  nec  defendi  posse 
vel  usu  quotidiani  sermonis,  vel  longiore  inter  Thallo  et 
crura  spatio.  Rectissime  ergo  pronomen  delendum  esse  pu- 
taverunt  nonnulli  viri  docti,  quibus  lubenter  assentior. 

Cap.    70.    Caena   quoque    eius   secretior  in  fdbulis 

fuit in    qua   deorum  dearumque  habitu  dis- 

cuhuisse  convivas  et  ipsum  pro  Apolline  ornatum^ 
non  Antoni  modo  epistolae  singulorum  nomina 
amarissime  enumerantis  exprohrant,  sed  et  ver- 
sus  e.q.s. 

Quid    hic    significat    amarissime  enumerare?  Haud  dubie 

hoc  adverbium  conveniret  ad  exprohant^  non  ad  enumerare. 
Nec  melius  respondet  vocabulo  praecedenti  singuhrum^  unde 
patet  Antonium  novisse  omnium  convivarum  nomina.  Non 
mentionem  fecit  nonnuUorum  e  convivarum  numero  sed 
universorum.  Optime  ergo  haud  dubie  totam  illam  quaestio- 
nem  Indagavit  Antonius,  antequam  virorum  matronarumque 
illustrium  nomina  literis  mandare  ausus  est,  ne  forte  tam 
gravi  in  re  insontium  nomina  recitaret. 

Qua  de  causa  pro  certo  habeo  Suetonium  scripsisse: 
accuratissime.  Hoc  enim  adverbium  optime  convenit  ad  enu- 
merare^  i.  e. :  recitat  Antonius  nomina  gentilia,  praenomina, 
cognomina,  ne  quis  dubitare  possit  utrum  patrem  an  filium, 
matrem  an  filiam  nominare  voluerit.  Tunc  denique  expro- 
hrare  potest  Antonius,  cum  accuratissime  noverit  et  enume- 
ret  omnium  in  caena  nefaria  convivarum  nomina.  Quod  ad 
rem  palaeographicam  attinet,  non  multum  inter  se  differunt 
amarissime  et  accuratissime^  quo  fieri  potest,  ut  scriba  ali- 
quis,  ante  oculos  iam  habens  verbum  exprohrare  potius 
scripserit  id  adverbium,  quod  apte  cum  eo  verbo  coniungi 
potest.  Attamen  non  est  dubitandum,  quin  amarissime  prave 
sit  traditum. 

Cap.  72.  Ac  per  annos  amplius  quadraginta  eodem 
cuhiculo  hieme  et  aestate  mansit,  quamvis  parum 
saluhrem  valitudini  suae  urhem  hieme  experiretur^ 
assidueque  in  urhe  hiemaret, 

Lepidissime  atque  acutissime  hoc  de  loco  disseruit  Pola- 
kius,    in    libello    iam  supra  citato.  Mendose  locum  traditum 


65 


esse,  nemo  est,  qui  non  sentiat  et  variis  modis  tentaverunt 
interpretes  explicare  sententiam  insanam.  Sed,  ut  recte  monuit 
Polakius:  „Quae  veteres  critici  ad  locum  sanandum  attule- 
runt,  fere  xppy^Tot  ociJt^simy  Nec  tamen  tanta  doctrina  ad  ex- 
plicandum,  nec  gravi  mutatione  ad  locum  emendandum  opus 
esse  lucide  demonstravit  vir  clarissimus.  Haec  enim  scribit: 

„Duo  proponuntur  continentiae  Augusti  exempla,  quod 
nec  cubiculum  pro  anni  tempore  mutaverit,  nec  urbem, 
quamvis  hieme  sibi  molestam,  hieme  effugerit.  Sic  ergo 
legendum  est:  Ac  per  annos  amplius  quadraginta  eodem 
cubiculo  hieme  et  aestate  m^nsit  et  quamvis  parwn  salubrem 
valitudini  suae  urbem  Tiieme  experiretur^  assidue  in  urbe 
hiemavit.  Corruptelarum  ratio  in  promptu  est.  Exciderat 
copula  post  mansit;  ut  asyndeton  evitaretur,  male  adiectum 
que  post  assidus^  et  —  loci  sententia  sic  semel  perverse 
intellecta  —  ultima  syllaba  verbi  hiemavit  simul  corrupta  est." 

Sine  dubio  meliorem  sic  praebet  sensum  locus  noster, 
attamen  etiam  nunc  aliquid  restat,  quod  me  offendat.  Quae 
statim  sequuntur:  aeger  autem  in  domo  Maecenatis  cubabat 
coniungi  non  possunt  cum  eo,  quod  modo  narravit  Sueto- 
nius.  Quid?  Ne  aeger  quidem  urbem  relinquere  vult  quam- 
vis  parum  salubrem  valitudini  suae  hieme  experiretur?  Cur, 
quaeso,  domum,  cubiculumque  aegrotans  mutaret,  cum  morbi 
causa  esset  urbs  Romae,  ex  qua  egredi  non  vultPSiverum 
est  parum  salubrem  valitudini  eius  hieme  fuisse  urbem,  ni- 
mirum,  aeger  cum  esset,  non  solum  reliquit  domum,  sed 
etiam  urbem.  E  verbis  citatis  efficere  possumus  non  urbem 
ei  perniciosam  esse,  sed  cubiculum  in  quo  cubabat.  Qua  de 
causa  adhuc  credo  textum  traditum  post  Polakium  in  inte- 

grum  restituendum  esse  et  alia  mutatione  locum  persa- 
nandum. 

Non  enim  narravit  auctor  urhem  hieme  parum  salubrem 
fuisse,  sed  auram,  id  est:  auram  cubiculi,  ubi  hieme  et 
aestate  mansit.  Nunc  denique  sanam  habemus  sententiam. 
Nunc  unum  tantummodo  continentiae  Augusti  exemplum 
affert  auctor,  sed  gravissimum,  quod  duobus  argumentis  de- 
monstrat.  Tam  continens  erat  princeps  ut  semper  maneret 
in  eodem  cubiculo,  cuius  auram  hieme  parum  sibi  salubrem 
interdum  experiebatur,  sed  quoties  per  ipsam  illam  auram 
in  morbum  incidebat,  non  idcirco  ex  urbe  proficiscebatur, 
sed  tantummodo  domum  suam  relinquebat  et  in  Maecenatis 
domo  melius  salubriusque  cubiculum  quaerebat.  Quamquam 
aeger,  tamen  semper  in  urbe  hiemabat. 

Igitur  hoc  modo  sententiam  nostram  legendam  censeo: 
Ac  per  annos  amplius  quadraginta  eodem  cuhiculo  hieme  et 
aestate  mansit^  quamvis  parum  saluhrem  valitudini  suae  auram 
hieme  experiretur^  assiduegue  in  urhe  hiemaret. 

Cap.  75.  Saturnalihus^  et  si  quando  alias  lihuisset, 
modo  munera  dividehat,  vestem  et  aurum  et  ar- 
gentum,  modo  nummos  omnis  notae^  etiam  veteres 
regios  ac  peregrinos^  interdum  nihil  praeter  cilicia 
et  spongias ....  atque  alia  id  genus^  tittdis  am- 
higuis  et  ohscuris. 

Sic  omnes  codices,  praeter  unum,  Viterbiensem. 
Codex   Yiterb.   praebet  scripturam :   veteres  ac  peregrinos^ 
atque,  ut  saepius  fieri  solet,  unus  tantummode  e  magno  co- 


67 


dicum   numero,  veram   servavit  lectionem.   Regios  emblema 
olet  et  sine  dubio  delendum  est. 

Regios  enim  appellare  solebant  Romani  omnes  remotiorum 
temporum  nummos,  sive  Servio  Tullio,  Tarquiniove  regnan- 
tibus  signatos,  sive  sub  consulibus  factos.  Quod  non  igno- 
tum  fuit  glossatori  cuidam,  qui  idcirco  definitionem  super- 
vacuam  vocabulo  veteres  suprascripsit.  Hoc  quoque  rogare 
velim:  Unde  Augustus,  quoties  munera  dividere  volebat, 
tam  multos  antiquissimos  et  procui  dubio  rarissimos  num- 
mos  capere  poterat?  Vix  credi  potest  aetate  imperatoria 
adhuc  exstitisse  tam  ingentem  vere  regiorum  nummorum 
multitudinem.  Quodsi  nonnulli  conservati  essent,  tantum- 
modo  vetustate  ii,  non  pretio  aestimandi  erant,  atque  eius- 
modi  nummi  loco  mercis  interdum  venibant,  ut  nostra 
quoque  aetate  numismata  vetusta.  (Qua  de  re  conferatur 
Ulpianus,  Lib.  IX.  Ad  legem  Corneliam  de  falsis,  et  titulus 
De  veteris  numismatis  potestate.  Cod.  Justin.  Lib.  IL) 

De  vetustissimis  nummis  rectissime  monet  in  annotatione 
sua  ad  locum  nostrum  Y.  Ds.  Shuckburghius :  „If  any  such 
existed  in  the  time  of  Augustus,  they  would  be  reckoned 
as  belonging  to  the  royal  period";  unde  apparet  me  illura 
quoque  interpretem  in  quaestione  de  vocabuli  regius  usu 
quotidiano  adsentientem  habere.  Ob  duas  ergo  illas  causas, 
verbi  dico  usum  et  numraorum  raritatem,  pro  certo  habeo 
vocabulum  regios  emblema  esse.  Deleatur  ergo. 

Cap.  76.  Secundarium  panem  et  piscictdos  minutos 
et  caseum  hubulum  manu  pressum  et  ficos  virides 
hiferas   maxime  appetehat;  vescehaturque  et  ante 


68 


caenam  quocumque  tempore  et  loco^  quostomachus 
desiderasset. 

Yocabula  quo  stomachus  dant  omnes  libri  Mss.,  omnesque 
fere  editiones,  praeter  Ald.  Stephani  et  Graevii  primam,  quae 
omiserunt  g^wo,  quod  etiam  eiici  voluerunt  Lipsius  et  Tor- 
rentius.  Quantum  video,  recte,  nam  nec  Oudendorpii  coniec- 
tura  quoquo  loco^  nec  alia  lectio  quod^  quae  in  nonnullis 
vetustioribus  legitur  editionibus,  meliorem,  purioremque  red- 
dit  sententiam.  Recte  docet  Baumgarten-Crusius  Suetonium 
vocabulo  quicumque.  uti  solere  etiam  non  connexo  cum  se- 
quentibus  pro  omnis^  sed  nostro  loco  idem  non  valet  ac 
omnis.  Hic  sequenti  relativo  non  opus  est,  quia  iam  ipsum 
pronomen  quicumque  relative  scriptum  est.  Solum  vocabulum 
quocumque  eandem  vim  habet  ac :  omni  loco  et  tempore^  quo. 
Non  ergo  significat  quovis^  sed  eodem  modo  interpretandum 
est  ac  pronomen  Graecum  cVt/?,  quod  etiam  absolute  scribi 
solet. 

Nusquam  alibi  in  Suetonii  operibus  talis  apparet  Jocutio, 
quamquam  passim  occurrit  vocabulum  quicumque.  De  solito 
vocabuli  usu  apud  Suetonium  conferantur  nonnulli  loci,  e.  g. : 
Caesar,  cap.  66 ;  Claudius,  cap.  2,  34,  36 ;  Augustus,  cap.  66 
et  78 ;  Tiberius,  cap.  18  et  65 ;  Caligula,  cap.  32 ;  Yespasia- 
nus,  cap.  8  aliique.  Eodem  modo  ac  nostro  loco  etiam  Caesar 
et  Livius  usi  sunt  vocabulo  quicumque^  e.  c. :  Caesar,  Bellum 
Civ.  Lib.  IL  cap.  40: 

„Quamcumque  in  partem  equites  impetum  fecerant,  hostes 
loco  cedere  cogebantur" ;  et  apud  Livium,  Lib.  IIL  cap.  1 1  : 
^Quemcumque    lictor  iussu    consulis  prehendisset,  tribunus 

mitti  iubebat."  (Notum  est  Ciceronem,  Caesarem,  Saliustium 
in  eiusmodi  sententiis  indicativo  uti  solere,  posteriores  vero 
scriptores  coniunctivo.)  Credo  ergo  et  hic  Lipsii  Torrentiique 
scripturam  restituendam  esse,  et  pronomen  qm  delendum. 

Cap.  91.  Cum  dedicatam  in  CapitoUo  aedem  Tonanti 
lovi  assidue  frequentaret^  somniavit^  queri  Capi- 
tolinum  lovem  cultores  sibi  abduci^  seque  respon- 
disse,  Tonantem  pro  ianitore  ei  appositum;  ideo- 
que  mox  tintinnabuUs  fastigium  aedis  redimiit^ 
quod  ea  fere  ianuis  dependebant. 

De  ultimis  huius  sententiae  verbis  videamus.  Imperfectum 
dependebant  offendit  Oudendorpium,  qua  de  causa  suasit 
dependeant.  Contra  eum  docuit  Wolfius  imperfectum  bene  se 
habere,  ut  Augusti  actionem  respiciens,  neque  tamen  Suetonii 
aetate  hunc  morem  omissum  significans.  Sed  nihil  id  ad 
rem;  quidquid  legimus,  verba  haec  ultima:  quod  ea  fere 
ianuis  dependebant  corrumpunt  contextum. 

Quid  enim  continere  debent?  Causam  nimirum,  cur  istud, 
quod  narratur,  Augustus  fecerit.  Sed  quid? 

Quia  tintinnabula  vulgo  ianua  dependent,  eam  ob  causam 
iis  Augustus  non  ianuam,  sed  fastigium  redimit?  Quae  ca- 
piat,  qui  capit.  Nonne  ergo  templum  lovis  Tonantis  portam 
vel  ianuam  habebat?  Quodsi  eam  habebat,  quidni  ianuae, 
sed  potius  fastigio  affixit  Augustus  tintinnabula  ? 

Sed  non  opus  est  haec  perscrutari.  Augusti  factum  huc 
redit:  Somnio  perterritus  lovem  Capitolinum  sibi  vult  ob- 
stringere,   ideoque   mox  actione  symbolica  lovem  Tonantem 

revera  ianitorem  reddit.  Totam  principis  actionem  symboli- 
cam  esse,  nemo  est,  qui  non  intelligat,  qua  de  causa  minime 
opus  est  Augustum  unum  tantummodo  tintinnabulum  aedis 
ianuae  affigere,  sicut  fortasse  fieri  solebat  in  Romanorum 
insulis  et  in  procerum  domibus.  Fortasse  dico,  nam  de 
tintinnabulorum  usu  quotidiano  inter  se  non  consentiunt 
viri  docti.  Dio  Cassius  enim,  ut  unum  ex  antiquitate  afferam 
exemplum,  in  somnii  Augusti  narratione,  refert :  „o/  yocp  Txq 

(TVVOlKlXg    VVJCTCCp    (pVX(X.(7(T0VT£q    JCCC^CCVO<pOpOU7lV^    OTTOOt;    (TJ^f^^XlVStV .... 

^vvccvTxt.'"  Secundum  eum  igitur  tintinnabulum  non  ianuae 
affixum  est,  sed  a  ianitore  portatur,  ut  eo  signum  dare 
possit. 

Deinde  satis  constat  vocabulum  fastigium  prorsus  aliud 
quid  significare  quam  ianua^  nec  unquam  id  significare  posse. 
Quibus  argumentis  nisus  contendere  audeo  numquam  ultima 
haec  verba  a  Suetonio  scripta  esse.  Non  sunt  Suetonii  sed 
glossatoris.  Auctor  noster  tantummodo  narravit:  ,,Tintinna- 
bulis  aedis  fastigium  redimiit  Augustus,  ut  lupiter  Tonans 
Capitolino  pro  ianitore  appositus  videretur",  ac  nihil  aliud. 
Lector  Romanus  statim  intellexit  quid  vellent  et  Augustus 
et  Suetonius,  nam  tintinnabulorum  usus,  quisquis  fuit,  sine 
dubio  omnibus  Romanis  notus  erat.  Glossator  quidam  tamen, 
ut  Augusti  factum  interpretaretur,  verba  citata  suprascripsit, 
ut  declararet  sic  apud  Romanos  fieri  solitum  esse;  qua  de 
causa  censeo  ea  delenda  esse. 

Cap.  94.  In  Asclepiadis  Mendetis  Theologumenon 
lihris  lego^  Atiam^  cum  ad  soUemne  Apollinis 
sacrum   media   nocte   venisset,   posita   in    templo 

lectica^  dum  ceterae  matronae  dormirent^  ohdor' 
misse  e.  q.  s. 

Ad  hunc  locum  recte  annotavit  Crusius:  „Ceterum  vitio- 
sam  esse  lectionem:  dum  ceterae  matronae  dormirent,  nemo 
non  vidit."  Yarios  ergo  tentaverunt  modos  emendandi  in- 
terpretes.  Torrentius  totum  enuntiatum  resecandum  censet, 
Graevius  suasit:  dum  ceteras  matronae  domum  irent,  quae 
emendatio  placuit  Oudendorpio  et  Fabricio ;  Ernestius  contra 
legit:  dum  ceterae  matronae  venirent  vel  convenirent^  quae 
laudantur  a  Wolfio.  Burmannus  vero  haec  verba  abesse 
mavult:  „infarta  ab  aliquo,  qui  verebatur,  ne  matronae 
conspecto  vigilantibus  dracone  diffugerent." 

Sine  dubio  vulgatum  defendi  non  potest.  Modus  coniunc- 
tivus  me  non  offendit,  quia  non  pendet  a  dum^  sed  ab  ora- 
tione  obliqua;  recta  esset:  Atia^  dum  ceterae  matronae  dor- 
miunt,  ohdormiit.  Sed  sic  Latine  dici  non  potest,  dicendum 
erat:  et  ipsam  obdormisse.  E  lectione  ergo  vulgata  efficere 
possumus  Atiam  solam  fuisse  in  templo.  Si  enim  matrona- 
rum  multitudo  in  templo  fuisset,  haud  dubie  Suetonius 
scripsisset  positis  lecticis^  nam  vix  credibile  est  multas  ma- 
tronas  ad  sacrum  sollemne  convenisse  et  in  iis  Atiam  solam 
lectica  latam  esse.  Nihil  tamen  de  matronis  illis  constat, 
neque  quidquam  amplius  de  iis  narrat  scriptor. 

Cur  ergo  media  nocte  in  templum  venit  Atia?  Sic  hanc 
rem  mihi  fingo:  Yenit  Atia  cum  magna  matronarum  turba 
sacrorum  publicorum  causa,  quod  interdum  fieri  solebat, 
quodque  etiam  apparet  e  capite  86.  De  illis  autem  sacris 
tacet  Suetonius,  non  haec  sacra  vult,  cum  dicat:  ad  sacrum 

soUemne.  Sed  duplex  propositum  Atiam  ad  Apollinis  aedem 
duxit.  Yenit  quoque  ad  pervigilium,  ut  saepe  faciunt  ii, 
qui,  privata  religione,  vel  raorbo  vel  alicui  malo  reraedium 
quaerunt,  et  eam  ob  causam  ea  sola  lectica  lata  est.  Post- 
quam  ergo  ceterae  matronae,  sacris  publicis  rite  perfectis, 
doraum  reverterunt,  Atia  sola  remanet  in  templo,  ibique 
obdorraiscit.  Qui  enira  sorania  captabant  soli  in  templum  ire 
solent.  Atiam  solam  esse  in  teraplo  pro  certo  habeo.  Sed 
ubi  nunc  sunt  ceterae  raatronae,  quae  dormiunt?  Nirairura 
domi.  Narrat  Suetonius  raatronas  dormire,  sed  non  narrat 
ubi.  E  verbis  eius  apparet,  ut  supra  monstravi,  in  templo 
id  fieri  non  posse,  ergo  dorraiunt  domi  Quod  vocabulura  ob 
magnara  litterarura  similitudinera  perfacile  praeterraitti  po- 
tuit.  Levissiraa  igitur  rautatione  legendum  proponere  velim : 
dum  ceterae  matronae  domi  dormirent. 

Cap.  95.  Post  necem  Caesaris  reverso  ab  Apollonia 
et  ingrediente  eo  urhem^  repente  Uquido  ac  puro 
sereno  circulus  ad  speciem  caelestis  arcus  orhem 
solis  ambiit^  ac  suhinde  luliae  Caesaris  filiae  mo- 
nimentum  fulmine  ictum  est. 

Quid  sibi  volunt  verba:  liquido  ac  puro  sereno?  Non 
quaero  quid  significent,  nam  perlucida  haec  sunt,  sed  an 
recte  Latine  sic  dici  possit?  Quod  non  credo.  Serenum  sub- 
stantive  scriptum  est,  et  substantivura  serenum  prorsus  idera 
vaiet  ac  coelum  purum^  clarum^  lucidum^  et  persaepe  quoque 
tempestas  arida  et  sicca.  Sed  nuraquara  licet  vocabulo  sere- 
num  uti  pro  coelum^  sine  ulla  definitione.  Nostra  autem  in 

sententia  legimus,  tautologia  haud  ferenda :  liquido  ac  puro 
coelo  liquido  ac  puro^  quod  ne  Suetonii  quidem  orationi 
concedi  potest. 

De  vocabulo  serenus  et  serenum  conferantur  nonnulli, 
quos  contuli,  loci:  Lucretius,  Lib.  I,  vs.  143:  „induit  noc- 
teis  vigilare  serenas";  Ibidem,  Lib.  VI,  vs.  246:  „nam  coeio 
nulla  sereno,  Nec  leviter  densis  mittuntur  nubibus  unquam" ; 
Yirgilius,  Georg.  Lib.  I,  vs.  100:  „Humida  solstitia  atque 
biemes  orate  serenas";  Ibid.  Lib.  I,  vs.  393:  „Nec  minus 
ex  imbri  soles,  et  aperta  serena,  Prospicere";  Ib.  Lib.  I, 
vs.  461:  „unde*serenas,  ventus  agat  nubes";  Aenaeis,  Lib. 
YI,  vs.  707:  „apes  aestate  serena  floribus  insidunt";  Silius 
Italicus,  Lib.  Y,  vs.  58:  „sensimque  fluebat,  Caligo  in  ter- 
ras  nitido  resoluta  sereno";  Ibid.  Lib.  XII,  vs.  4:  „Yer 
Zephyris  tepido  mulcebat  rura  sereno";  Lucanus,  Lib.  I, 
vs.  530:  „Fulgura  fallaci  micuerunt  crebra  sereno";  Mar- 
tialis,  Lib.  lY,  Ep.  64:  „Et  planus  modico  tumore  vertex, 
coelo  perfruitur  sereniore";  Aulus  Geliius,  Lib.  II,  cap.  21: 
„adferebant  Priverni  sereno  per  diem  totum  rubrum  solem 
fuisse";  Plautus,  Mercat.  Act.  lY,  1,  vs.  306:  „Hic  Favo- 
nius  serenus  est,  istic  Auster  imbricus". 

Ex  omnibus  iis  locis  luculenter  apparet  quo  modo  voca- 
bulo  serenus^  vel  substantivo  serenum  utendum  sit,  nec  ullus, 
praeter  nostrum,  exstat  locus  tota  Latinitate,  ubi  serenum 
nude  scriptum  sit  pro  coelum.  Qua  de  causa  persuasum  habeo 
lectionem  traditam  mendosam  esse.  Yocabulum  sereno  nimi- 
rum  e  glossemate  in  textum  irrepsit.  Suetonius  scripsit: 
liquido  ac  puro  coelo^  ad  quae  verba  glossator  quidam  anno- 
tavit:    serenOj   ut    indicaret    unum  illud  vocabulum  prorsus 

idem    valere    quod    quatuor    illa    verba  in  textu;  et  supra- 
scripta  haec  annotatio  in  textum  raigravit. 

Locus  igitur  noster  in  integrum  restituendus  est  et  sic 
legendus :  ....  repente  liquido  ac  puro  coelo^  circulus .... 
orhem  solis  ambiit 


T  H  E  S  E  S. 


T  H  E  S  E  S. 


Suetonius,  Tiber.  cap.  70: 

Yerba :    et   ah   hoc  plerique ediderunt,  ab  interpolatore 

profecta  sunt. 

n. 

Cicero,  In  Catilinam,  I.  2.  4: 

Habemus  enim  huiuscemodi  senatus  consultum^  verum  in- 
clusum  in  tabulis^  tamquam  in  vagina  reconditum^  qu^  ex 
senatus  consuUo  confestim  te  interfectum  esse^  Catilina^  convenit. 

Post  reconditum  excidisse  credo  telum. 


m. 


Cicero,  Ad  Famil.  V.  12: 

....  Redituque  retinetur, 
Legendum  est:  reditus  spe  retinetur. 

IV. 

Cicero,  De  Oratore,  I.  1,  3: 

qui  per  nos  a  communi  peste  depulsi  in  nosmet  ipsos 

redundarent. 

Scribendum  puto :  qui^  per  nos  communipeste  depulsa  e.  q.  s. 

V. 

Livius,  XXI.  5,  9: 

Verba:  castrisque  super  ripam  positis  suura  locum  non 
tenent,  ponenda  sunt  post  traiecit. 

VI. 

Velleius  Paterculus,  I.  2,  2: 

....  immixtusque  castris  hostium  de  industria,  imprudenter, 
rixam  ciens  interemptus  est. 

Legendum  censeo:  immixtusque  castris  hostiutn^  de  in- 
dustria  rixam  ciens^  interemptus  est. 

VIL 

Curtius,  IIL  1,  13: 

quae    quia  continenti   adhaeret,   sed  magna   ex  parte 

cingitur  fluctihus^  speciem  insulae  praehet. 

Iniuria  I.  Keelhoff  (Revue  de  Philologie,  XXI,  1,  pag.  37) 
quia  inter  verba  sed  et  magna  transponit. 

VIIL 

Horatiani  Carminis  III,  26  consilium  etargumentum  vs.  1. 
vocabulum  puellis  poscit,  lectionem  duellis  respuit. 

IX. 

Ovidius,  Metaraorph.  XI,  vs.  493: 

nec  se,  qui  sit  status^  ipse  fatetur, 
Scire  ratis  rector^  nec  quid  iuheatve^  vetetve. 
Corrigendum  arbitror  pro  ratis:  satis. 

X. 

Homerus,  Odyssea,  x.  vs.  255: 
Yerba  f/  yccp  vertenda  sunt  nam  si. 

XI. 

Homerus,  Odyssea,  f.  vs.  33  et  >}.  vs.  264: 
Pro    'TToKv^efT (Jt^oq    restituenda    est   Codicis   G.   lectio:  ttoXv- 
yoiJLCpog, 

XII. 

Homerus,  Ilias,  L  vs.  538: 

Cum  Nauckio  legendum  est  h  ovpxvov. 

xm. 

Thucydides,  III.  39,  2 : 

Yerba  txTroa-ra^tg  —  fVr/j/  delenda  sunt. 

XIV. 

Aristophanes,  Pax,  vs.  1132  et  1164: 
Yerba:  fisT    av^pav  hxipuv  (pixwv 
et:  To  yoip  (pTTu  Trpuov  (pv7£i 
delenda  sunt. 

XV. 

Plato,  Politeia,  I,  pag.  331  in  initio: 
Deleatur  vocabulum  (r(po^px. 

XVI. 
Plato,  Politeia,  11,  pag.  380: 

KCCKUV    5f    CilTlOV    CpXVOil    &s6v    TlVl    yiyV 67^X1    XyX&OV    OVTX^    KT6. 

Legendum  censeo:  xyai^cp  ovti. 

XVII. 
Plato,  Apologia,  V,  in  fine: 

STTsi^Vl    £Ks7vOg    TSTS^^SUTilKeV.     . 

Pro  glossemate  illa  verba  habenda  sunt. 

XVIII. 

Lucianus,  Timon,  9: 

Verba  stt)  toov  ^u[jloov  expungenda  sunt. 

XIX. 

Xenophon,  Cyropaedia,  V,  2,  17: 
Pro  apTTxyyi  legendum  puto  xzo^. 

XX. 

Sophocles,  Philoctetes,  vs.  758: 
Legendum  propono: 

uV    £^S7r}^VI(T&Vi. 


^--y^^fr^. 

